Friday Eriksen

**'ฟรายเดย์ อีริคเซ่น'** นักข่าวสาวสังกัดส่วนงานคดีอาชญากรรมของสำนักข่าว Vinewood news ในช่วงเวลาปกติผู้คนในเมืองมักจะเห็นเธอปรากฏตัวคู่กับ 'Bao-yow Yodthong' (บ่าวยาว ยอดทอง) เพื่อนรัก ในบริเวณสถานที่เกิดเหตุในคดีอาชญากรรมต่างๆ เพื่อการนำเสนอข่าวที่รวดเร็วทันใจต่อสถานการณ์อย่างไม่เกี่ยงวิธีการ และในบางครั้งกลางดึกก็ยังอาจสามารถพบเธอปาร์ตี้สุดเหวี่ยงอยู่กับกลุ่มเพื่อนตามย่านธุรกิจต่างๆของเมือง

## Friday Eriksen

(ฟรายเดย์ อีริคเซ่น)

* Casual
* Crime Reporter
* Formal
* Your Beloved Siren

## Biographical Information

### alias(es)

* Ms. Reporter (by civillian)
* Ms. Eriksen (by cop)
* Friday (by friends)
* Snake Girl (by nalin)
* Your Beloved Siren
* Mistress (by daniel, jeffrey)
* Mamasita (by some gangster)
* Black Widow (by someone)

### race

* Mexicans of Middle Eastern (15%)
* European ancestry (35%)
* Indigenous (50%)

### relatives

* Doria González (Mother)
* Daniel Eriksen (Father)
* Green Eriksen (Little Sister)
* Wednesday Eriksen (Twin Sisters)
* Jumbo Junior (Adopted-son)

## Physical Attributes

### hair color

* Black (Naturally)
* Ash Brown (Performed as a singer)

## Relationships Information

### romances

* Daniel D. Walter (lover)
* Nalin Jojo (Ex-Crush)
* Hardy Sioux (Secret-Crush)
* Steve Murphy (Play Partner)
* Kim Lindunhee (Ex-Crush)
* Dilia Molano (Secret Crush)
* Jeffrey Young † (Ex-Lover)
* Brian Donna II † (Ex-Crush)
* Antonio Ramirez † (Ex-Crush)

### associate

* Bella Donna
* Bao-yow Yodthong
* Sean St.Matthew †
* Ashita Daitsuki †
* James Young
* Monica Page
* Sebastian De Savage
* Kevin Dean †
* Park Hyejin Strange
* Valenxia D Esnola †
* Valerio D Esnola

## Employment Information

### occupation(s)

* Crime reporter (Currently)
* Manager (Formerly)
* Singer (Formerly)
* Entertainer (Currently)
* Decorator (Currently)

### workplace

* Weazel News
* Vanilla Unicorn
* Galaxy Nightclub
* Triad Records
* Galdin Quay Restaurant
* BS Interior Design Company

### position

* Vinewood News

Crime reporter (Currently)

* Galaxy Nightclub

Manager (Formerly)

* Triad Records

Singer (Formerly)

* Vanilla Unicorn

Entertainer (Currently)

* Galdin Quay Restaurant

Part-time Singer (Formerly)

* BS Interior Design

Decorator (Formerly)

## Faction Information

### current affiliations

* Weazle News
* BS Interior Design

### former affiliations

* Catel (Formerly)
* Bishop (Formerly)
* The Syndicate (Currently)

## Roleplayer Information

### Multi-character

Unrevealed

สาวลูกครึ่งอเมริกันเชื้อสายแม็กซิกันที่ถูกพรีเซนท์ด้วยรูปลักษณ์ภายนอกคือ เรือนร่างที่อิ่มเนื้อ เจ้าของความสูง 5 ฟุต 7 นิ้ว (171 เซ็นติเมตร) และสัดส่วนนาฬิกาทราย ผิวสีแทนบ่มแดด เรือนผมยาวสีดำขลับ ริมฝีปากกระจับอวบอิ่มกับลิปสติกสไตล์ดาร์คออมเบร นัยย์ตาสีเขียวโฉบเฉี่ยวที่ถูกประดับแต่งแต้มด้วยอายไลเนอร์แคทอายอยู่เสมอ พร้อมกับสไตล์การแต่งตัวเรียบหรู เซ็กซี่โชว์เรือนร่างแวมวับ โดยส่วนใหญ่แล้วเธอมักถูกพบเจอพร้อมกับชุดสูทสีน้ำเงินอินดิโก้ตามคำบอกเล่าของผู้คนที่พบเห็น อาจเป็นไปได้ว่านี่เป็นชุดยูนิฟอร์มในการปฏิบัติงานของเธอ

## Personality

ฟรายเดย์นั้น มีบุคลิกที่อ่อนไหว และอ่อนหวาน เต็มไปด้วยความคิดสร้างสรรค์ และกระหายในความรู้อยู่ตลอดเวลา จากคำบอกเล่า ผู้คนมักชื่นชอบในสเน่ห์ของความจริงใจมีวุฒิภาวะ และอารมณ์ขันของเธอ แต่กระนั้นเธอก็ยังเป็นอีกบุคคลหนึ่งที่มีความสับสนในบุคลิกและอารมณ์ ตามคำบอกเล่าของเหล่าคนรักเก่าของเธอที่อาจพูดเป็นเสียงเดียวกันว่า "Sweet but Psycho" เพราะความอารมณ์ขึ้นๆลง (ที่มักจะไม่มีใครได้เห็นนอกจากคนรัก) แต่กระนั้นเธอก็ตระหนักถึงมันและพยายามเข้าร่วมเวิร์คช็อปพัฒนาร่างกายและจิตวิญญาณอยู่เสมอ สังเกตุได้จากการที่เธอมักจะไปเดินเขา ตั้งแคมป์กับกลุ่มเพื่อนที่ร้านอาหาร 'Belmont' (เบลมองต์) ซึ่งทำให้เธอและเรียนรู้การใช้ชีวิตอยู่กับธรรมชาติ และเข้าใจสัจธรรมชีวิตอยู่เป็นนิจ

## Biography

ฟรายเดย์เกิดในวันพฤหัสที่ 25 ธันวาคม 1986 ในวันเดียวกันกับแฝดน้องผู้เป็นไม้เบื่อไม้เมาของเธอ 'Wednesday Eriksen' (เวนส์เดย์ อีริคเซ่น) อดีตผู้ช่วยนายอำเภอ สังกัดเหล่า Sheriff แห่งนครลอส ซานโตส พวกเขาใช้ชีวิตอยู่อย่างเรียบง่ายในคอนโดมิเนียมย่านดาวทาวน์ของนครเม็กซิโกซิตี้ บิดาของเธอมีอาชีพเป็นหมอฟันชาวอเมริกันที่เดินทางไปทำงานและช่วยเหลือสังคมที่ประเทศเม็กซิโก ภายหลังได้พบรักกับครูสาวชาวพื้นเมือง ทั้งสองตกลงปลงใจใช้ชีวิตอยู่ร่วมกัน เกิดเป็นพยานรัก 3 ใบเถา ฟรายเดย์ เวนส์เดย์ และ กรีน พวกเขาใช้ชีวิตอยู่อย่างเรียบง่าย จนกระทั่งปีที่ 6 ของชีวิตคู่ ผู้เป็นพ่อก็ได้โอกาสทางหน้าที่การงาน ทำให้มีอันต้องโยกย้ายกลับมายังผืนแผ่นดินเกิดอีกครั้ง ณ เมืองลอส ซานโตส ประเทศสหรัฐอเมริกา ในขณะที่เด็กแฝดมีอายุได้ 4 ขวบ และน้องสาวคนสุดท้องมีอายุได้ 2 ขวบ

## Vinewood Story - Los Santos

ฟรายเดย์เป็นตัวละครที่อยู่กับเมืองมาตั้งแต่เริ่มต้น ดังนั้นธีมของเมืองในยุคแรกคือ 'Vinewood Story' เธอได้รับโอกาสจากนายกเทศมนตรีของเมืองให้ดำเนินธุรกิจร้านขายไก่ทอด 'Cluckin'Bell' แต่ด้วยในขณะนั้นมีการก่ออาชญากรรมของเหล่าโจรสูง และผู้ใช้กฏหมายในบ้านเมืองยังไม่สามารถปราบปรามผู้กระทำผิด ได้อย่างชะงัดและเห็นผล ทำให้ร้านไก่ทอดต้องมีอันปิดตัวลงไป
สืบเนื่องจากการเจ๊งด้วยงบกำไรที่ขาดดุลของร้านเพราะเอาเงินรายได้ส่วนใหญ่ ไปจ้างกองกำลังคุ้มครองตนเองเพื่อสวัสดิภาพของคนในร้านจนหมดซึ่งในภายหลังเธอได้ลู่ทางในการทำมาหากินใหม่ นั่นก็คืออาชีพผู้รายงานข่าวสายอาชญากรรม ซึ่งเธอยังคงรัก และมีความสุขในการประกอบอาชีพนี้อยู่เสมอมา แม้ในบางครั้งจะต้องงัดข้อกับเหล่าตำรวจใจหิน ที่มักกีดกันเธอออกจากการเข้าถึงข้อมูลและประเด็นสังคมที่เกิดขึ้นอยู่เสมอ ทำให้เธอต้องหารายได้จากการทำหลายๆอาชีพ ไม่ว่าจะเป็น นักข่าว โปรดิวเซอร์รายการ ผู้จัดการผับ นักร้องพาร์ทไทม์ อินทีเรียดีไซน์พาร์ทไทม์

## Relationships

* Daniel D. Walter
* Nalin Jojo
* Jeffrey Young
* Brian Donna II
* Antonio Ramirez & Ashita Daitsuki

**'Daniel D. Walter' (แดเนียล ดี วอลเตอร์)** หนุ่มน่ารักที่มาในลุคสุดเพี้ยน กับลีลาการจีบสาวที่เต็มไปด้วยอารมณ์ขันและตลกโปกฮา ที่ซึ่งแอบซ่อนความรักสันโดษ และความเขินอายอยู่ภายในใจ เธอและเขาพบกันครั้งแรกที่งานแข่งรถใต้ดิน ในครั้งแรกนั้นเธอได้ยินเสียงแว่วมาว่ามีชายคนหนึ่งถามหาเธอ จากนั้นเขา 'Mike Hopper' (ไมค์ ฮ็อปเปอร์) ชายหนุ่มในชุดหมีสีเทาที่ตามเนื้อตัวมีคราบจารบีและฝุ่น ลักษณะคล้ายช่างประจำอู่ซ่อมรถยนต์ได้เดินเข้ามาแนะนำตัวเองและทำความรู้จักกับเธอ แล้วอ้างว่าเพื่อนของเขานั้นสนใจในตัวเธอ เริ่มแรกเธอรู้สึกประหลาดใจและเบื่อหน่าย เพราะไม่รู้เจตนาที่แท้จริงของพวกเขา หลังจากนั้นไม่กี่นาทีก็ปรากฏชายหนุ่มในชุดหมีสีเทาเช่นเดียวกันกับคนแรก แต่แปลกตากว่าด้วยหน้ากากหนัง PU ลายน้องหมาเฟรนช์บูลด็อกสีเทา เขาแนะนำตัวว่าตนเองนั้นชื่อ 'ด็อกกี้' และพูดว่า"ผมไม่ได้อยากจะคุยกับคุณ เพื่อนผมมันเอาผมมาอ้าง" นั่นทำให้ความรู้สึกครั้งแรกที่เธอเจอกับเขายิ่งเฉยชายิ่งขึ้นไปอีก พร้อมกับกล่าวคำว่า "เพื่อ!?"

และหลังจากนั้น เขากับเธอก็ได้มาเจอกันที่ สถานที่ต่างๆภายในเมือง ไม่รู้เมื่อไหร่ที่พอเธอได้ฟังชื่อนั้น เธอก็รู้สึกอารมณ์ดีขึ้นมาทุกครั้งที่ได้เรียกชื่อเขา แถมยังตั้งนามสกุลของฉายาให้เขาอีกด้วยว่า 'มิชชันนารี' เมื่อเรียกรวมกันจะกลายเป็นชื่อ **‘ด็อกกี้ มิชชันนารี’** ดูเหมือนเขาจะชอบใจและไม่ว่าอะไรเธอเสียด้วย เธอและเขามักพบเจอกันโดยบังเอิญตามสถานที่ต่างๆ เช่น ลานจอดรถของอพาร์ทเมนท์ที่ตั้งอยู่บริเวณ 'Marathon Avenue' หรือ ร้านเสื้อผ้าย่าน 'Harwick Avenue' ซึ่งเป็นที่ๆเขาและเธอได้คุยเล่นหยอกล้อกันตามประสาคนรู้จัก และกลายเป็นค่ำคืนที่ดีของเธอที่ได้เจอกัน

แต่ในระยะหลังมานี้เธอมีโอกาสได้เจอเขา บ่อยขึ้น และใช้เวลาร่วมกันบ้างในบางที เช่นที่ร้าน 'Galdin Quay' เมื่อครั้งที่เธอไปรับจ๊อบร้องเพลงให้ความสำราญกับลูกค้าในร้านของ 'Park Hyejin Strange (ปาร์ค ฮเยจิน สเตร้นจ์) หญิงสาวผู้จัดการร้านผู้หน้าหวานดั่งลูมิ-ดอลล์ ในตอนนั้นเธอกำลังถูกศัตรูตัวฉกาจอย่าง 'Nalin Jojo' (นลิน โจโจ้) เย้าหยอกและลวนลามอยู่พอดี เขาที่กล้าโผล่เข้ามาขัดจังหวะการกระทำครั้งนั้นของนลิน ทำให้เธอรู้สึกสบายใจและโล่งใจเป็นอย่างมาก แต่มีครั้งหนึ่งที่เธอขับรถมาซ่อมที่อู่เบ็นนี่ส์ และถูกนลินมาตามรังควาญแถมข่มขู่ให้ขึ้นรถและอ้างว่าจะพาไปเดท เธอหันไปขอความช่วยเหลือจากเขา และพบว่าเขานั้นปฏิเสธที่จะช่วยเหลือเธอด้วยเหตุผลเรื่องรักๆใคร่ๆของอดีตคนรักเก่า จากเหตุการณ์ในครั้งนั้นนลินได้พาเธอไปที่ชายหาดและไปๆมาๆก็คลุ้มคลั่งระเบิดรถยนต์น้องถั่วแดงลูกรักของเธอทิ้ง และจับเธอเป็นตัวประกัน เคราะห์ดีที่เธอนั้นรอดมาได้และหนีกลับไปด่าเขาฉอดๆที่อู่เบ็นนี่ส์ว่าไม่เป็นห่วงกันบ้างเลย

จากนั้นเธอและเขาก็ได้มีโอกาสเจอกันโดยบังเอิญอีกครั้งที่ 'Diamond Ca$ino' ที่นั่น ทั้งเขาและเธอได้มีโอกาสได้เห็นความอัธยาศัยดีของกันและกัน ได้มีโอกาสพูดคุยกันถึงเรื่องราวและสิ่งที่ชอบ ทำให้เธอรู้สึกประทับใจในตัวของเขา และรู้สึกว่าไม่ว่าเพื่อน หรือใครที่อยู่ใกล้เขาแล้วก็จะรู้สึกดี ในคืนนั้นเธอยังแกล้งพวกเขาทั้ง 3 คนที่ตั้งความหวังว่าจะได้รางวัลใหญ่ซึ่งเป็นรถยอดนิยมในดวงใจของชาวเมือง GTR-R34 โดยบอกว่าเธอมีคาถาและตำรายามสามตาที่จะทำให้พวกเขาหมุนตู้สล็อตและได้รับรางวัลใหญ่มาจนได้ พวกเขาทั้ง 3 ดูมีความหวังและเชื่อเธออย่างสนิทใจ จากนั้นไม่กี่นาทีก็เกิดเหตุการณ์ไฟดับขึ้นอย่างไม่คาดฝัน ทุกคนก็รีบกุลีกุจอหนีออกจาก Ca$ino แล้วเธอกับเขาก็แยกกัน

เธอมักสังเกตุเห็นว่าพวกเขาและเพื่อน มีความพยายามอย่างมากที่จะสร้างเนื้อสร้างตัว เพื่อที่จะก่อตั้งรกรากถิ่นฐานบนนครลอสซานโตสแห่งนี้ เนื่องจากในทุกๆวัน เธอจะพบพวกเขาทั้งสองคนทั้ง ด็อกกี้ และ Damrong Narongdetch (ดำรง ณรงค์เดช) วิ่งคุ้ยถังขยะ สแกนหาเศษเหล็กบนชายหาด เพื่อหาเศษพลาสติกและเศษโลหะและนำไปทำเป็นวัสดุใช้ในการให้บริการซ่อม/ปรับปรุงรถแก่ลูกค้าที่มาใช้บริการอู่ Benny's Original Motor Works (เบ็นนี่ส์ ออริจินอล มอเตอร์ เวิร์คส์) ที่สร้างขึ้นมาจากน้ำพักน้ำแรงของพวก ตามไอเดียของเพื่อนรัก Mike Hopper (ไมค์ ฮ็อปเปอร์) ผู้ซึ่งจากไปอย่างลึกลับในภายหลัง

วันเวลาผ่านไปจากวันเป็นเดือน จากเดือนเป็นปี ฟรายเดย์ที่ระยะหลังนี้ มักจะเดินทางออกไปทำธุรกิจนอกเมืองลอสซานโตสเป็นเวลานานๆอยู่บ่อยครั้ง เนื่องด้วยอาชีพนักข่าวของเธอนั้นไม่ก่อให้เกิดรายได้ที่พอเพียงกับรายจ่ายของเธอ และในระยะหลังบ้านเมืองสงบขึ้นมากด้วยการดูแลความเรียบร้อยของเจ้าหน้าที่ตำรวจนครบาล จนเธอที่ทำงานเป็นนักข่าวสายอาชญากรรม ก็มีอันต้องปรับตัวให้เข้ากับความเป็นไปของโลกที่เปลี่ยนไป จะมีบ้างบางเวลาที่เธอจะเดินทางกลับมายังนครแห่งนี้ และพักผ่อนที่คอนโดย่านถนน Marathon Avenue ของเธอ ด้วยความคิดถึงเพื่อนพ้องที่ตอนนี้ก็ระเห็จกันไปคนละทาง เหลืออยู่ก็เพียงสาวน้อย Monica Page (โมนิก้า เพจ) น้องสาวคนสนิท ที่ตอนนี้ได้เลื่อนยศเป็นถึงครูฝึกแห่งกรมตำรวจ LSPD ไปแล้ว และหมอ Jonathan Wolf (โจนาธาน วูล์ฟ) ที่ยังคงตั้งหลักปักฐาน ดูแลร้าน Irish Pub (ไอริช ผับ) คู่กับคนรักอย่างสาว Soul Wayne (โซล เวย์น) พวกเขาทั้งคู่เป็นคู่หนุ่ม-สาว ม่าย ที่ผ่านความไม่สมหวังกับความรักมา แต่สุดท้ายทั้งสองก็ได้มาพบกัน และลงเอยอาศัยอยู่ด้วยกันด้วยความรัก และความเข้าใจที่มากกว่าเดิม

ฟรายเดย์กลับมายังเมืองลอส ซานโตสในช่วงก่อนวันคริสมาสต์ปี 2022 เพียงไม่กี่สัปดาห์ เธอในตอนนั้นที่กลับมา ไม่พบเพื่อนๆคนไหนเลยเพราะว่าพวกเขาต่างวุ่นวายอยู่กับธุระของตัวเอง ทั้ง Bella Donna (เบลล่า ดอนน่า) และ Sebastian D. Savage (เซบาสเตียน เดอ ซาเวจ) คู่รักทรงอิทธิพลแห่งกลุ่ม Salvatore (ซัลวาทอเร่) เพื่อนสนิทคู่บุญของเธอ ก็บินออกนอกเมืองและกลับไปพักร้อนอย่างยาวนานที่อิตาลี และไม่มีกำหนดเดินทางกลับ แม้กระทั่ง Estrella Page (เอสเทรย่า เพจ) หลานสาววัยรุ่นหลอดทดลองตัวแสบของเธอ ก็ยังยุ่งมากกับการดูแลบาร์ Vanilla Unicorn (วานิลลา ยูนิคอร์น) คู่กับ Lilith St.Matthew (ลิลิธ เซนต์ แมทธิว) น้องสาวนอกสายเลือดของหมอ Sean St.Matthew (ฌอน เซนต์แมทธิว) เธอจึงได้แต่ขับรถ Rebla GTS สีแดงคันโปรด เตร็ดเตร่ไปอย่างไร้จุดหมายเหม่อลอย จนกระทั่งเฉี่ยวเข้ากับตอม่อสะพานเข้า เธอจึงจำเป็นต้องหยุดเพื่อพาลูกรักของเธอไปรักษาที่อู่ Warrior Auto Shops (วอริเออร์ ออโต้ช็อปส์) บริเวณถนน La Mesa และได้พบเข้ากับ Creighton Pittman (เครตัน พิทท์แมน) เถ้าแก่ของร้านที่ตอนนี้สลัดคราบมหาโจรทิ้ง และกลายมาเป็นอาแปะขายข้าวมันไก่

หลังจากให้ลูกน้องในอู่ของเขาตรวจดูอาการของรถแล้ว ก็พบว่ามันไม่ได้พังรุนแรงมาก เพียงแต่ต้องทิ้งไว้ที่อู่ 1 วัน เพื่อทำสีและเคาะเอาส่วนที่ยุบเข้าไปกลับออกมา แต่อย่างไรเธอก็รู้สึกเซ็งมากเพราะนั่นเป็นรถคันเดียวที่เธอมี เขาที่สังเกตุเห็นจึงออกตัวว่าไม่ต้องกังวล และจะพาเธอไปส่งยังอพาร์ทเมนต์ย่านมาราธอน อเวนิวให้เอง เธอจึงตอบตกลงและขึ้นรถไปกับเขา และได้นั่งพูดคุยถามไถ่กันถึงเรื่องจิปาถะว่า เหตุใดเขาจึงวางมือจากวงการสีเทา และเส้นผมของเขาที่อยู่ภายใต้หมวกผ้าสีดำที่คุ้นตาผู้คนของเขานั้น มันไม่มีอยู่แล้วตั้งแต่แรกหรือเปล่า และเขาก็ยังถามเธอกลับว่า มันไปมาอย่างไร เธอจึงย้อนกลับมายังเมืองนี้อีกครั้ง

คุยไปคุยมา เขาก็พาเธอมาโผล่ที่สวนสนุก Pleasure Pier บริเวณท่าเรือติดถนน Del Perro (เดล เปอร์โร่) ซึ่งในช่วงเวลานั้น มีการจัดงานเทศกาลออกร้านและไนท์แฟร์อยู่พอดี เธอและเขาจึงเดินเข้าไปด้วยกันและได้พบกับผู้คนในเมืองที่มารวมตัวกันอยู่ที่นั่น รวมถึง Delmar El-Capone (เดลมาร์ เอล คาโปน) ที่ตอนนี้เปลี่ยนลุคไปอย่างผิดหูผิดตา จนดูคล้ายวัยรุ่นทรงกิมจิ อาจเป็นเพราะว่าเขาคนนี้กำลังพูดคุยหวานชื่นกับสาวน้อย Rerbelle Alvis (เลอร์เบล อัลวิส) แห่งร้าน Akane Restaurant (อากาเนะ เรสเตอรองต์) แบบลับๆอยู่ก็เป็นได้ เมื่อเธอทักทายเขาและเด็กๆในกลุ่ม Bishop (บิช็อป) พอเป็นพิธี พวกเขาก็ร่ำลากัน และบอกว่าเธอจะไปพบเขาคืนนี้ที่บ้านพักสุดหรูที่ตั้งอยู่บนเนินเขาเพื่อพูดคุยถามไถ่สารทุกข์สุขดิบกัน

จากนั้นทั้งฟรายเดย์และพิทท์แมนก็พากันเดินไปเรื่อยๆ เพื่อหาของกินตามเต๊นท์ที่จัดอยู่ริมทะเล จนพบเข้ากับ Tequila-la (เตกีลา-ล่า) ที่มาออกร้านอยู่พอดี ซึ่งในตอนนั้นมี Diane Benoit (ไดแอนน์ เบอร์นัวต์) สาวซึนเดะเระ ที่มองยังไงก็รู้ว่าทั้งเธอและพิทท์แมนนั้น มีใจให้กันแบบ 300% แต่ทั้งเธอและเขาก็ยังปะทะคารมกันไปมาอย่างไม่ลดละ ฟรายเดย์ที่เห็นเข้าก็เข้าใจสถานการณ์ จึงได้แกล้งชงและถ่วงเวลาเพื่อให้เขาและเธอมีโอกาสได้พูดคุยกันนานๆ แต่หนุ่มเถ้าแก่อู่วอริเออร์นั้นก็ไก่อ่อนไม่ได้ความเอาเสียเลย ไม่รู้เหมือนกันว่าเขาไปพูดอีท่าไหน จนสาวไดแอนน์ประทับใจและเชิญเขาไปให้ไกลจากหน้าร้านของเธอได้ยิ่งดี หลังจากกินอาหารกันจนอิ่มท้องแล้วเธอและพิทท์แมนก็ได้เดินทางไปพบกับบอสหนุ่ม Delmar El-Capone (เดลมาร์ เอล คาโปน) บนบ้านพักของเขาตามสัญญา

ระหว่างทางที่จะไปยังบ้านพักของพวกบิช็อป ทั้งฟรายเดย์และพิทท์แมนก็พบเข้ากับกลุ่ม Kusanagi (คุซานางิ) ที่จอดรถเลียบฟุตบาทข้างอพาร์ทเมนต์และยืนพูดคุนกันอยู่โดยบังเอิญ ซึ่งสมาชิกในกลุ่มนั้นก็ไม่ใช่ใคร คนคุ้ยเคยของเธอนั่นเอง ด็อกกี้ ดำรง และ Miky Shinoda (ไมค์กี้ ชิโนดะ) น้องชายของเพื่อนรักผู้ล่วงลับของพวกเขา พิทท์แมนในตอนนั้นจึงลดกระจกลงทักทายกลุ่มคุซานางิ และได้รับคำถามกลับมาว่า *‘มากับใคร?’* ฟรายเดย์ที่ตอนนั้นจำใครหน้าใครไม่ได้เลยก็เอียงหัวเล็กน้อยและส่งเสียงทักทายพวกเขาด้วยตนเอง จากนั้น 1 ในกลุ่มนั้นก็พูดขึ้นมาว่า *‘นี่มันคุณฟรายเดย์นี่หว่า เดี๋ยวนี้ตกต่ำขนาดมาอยู่กับไอ้พิทท์แมนแล้วเหรอ ฮ่าๆ’* เธอจึงมองค้อนพวกเขาไปทีหนึ่งและไม่พูดอะไร ส่วนพิทท์แมนก็แก้ต่างให้ว่ารถของเธอพังและเขารับอาสามาเป็นคนขับรถให้ในวันนี้ จากนั้นเธอจึงโพล่งออกไปว่า ‘อ้าวแล้วคุณไมค์ไปไหนซะแล้วล่ะคะ?’ ‘อ๋อ คุณไมค์เขาตายแล้วครับ เรื่องมันเศร้าน่ะ’ เธอได้ฟังก็ใจหายและพยักหน้าอย่างเข้าใจและหวนนึกถึงสัญญาที่ว่าจะมอบเศษพลาสติกทั้งหมดที่เธอมีในคลังให้เพื่อให้เขานำไปสต็อคที่อู่เบ็นนี่ส์ จากนั้นจึงแยกกันและเดินทางไปยังบ้านพักของบอสเดลมาร์ต่อ ระหว่างทางเธอครุ่นคิดว่าสามคนนั้นเป็นใคร เพราะเธอคุ้นเคยกับใบหน้าของผู้ชายผมสีดำที่มีผมสั้นเกรียนติดหนังศรีษะคนนั้น แม้เสียงของเขาจะคล้ายด็อกกี้เพื่อนคนโปรดของเธอก็ตาม เนื่องจากเวลาที่ผ่านมาเธอแทบจะไม่เคยมีโอกาสได้เห็นใบหน้าใต้หน้ากากหมาเฟรนช์บูลด็อกสีเทานั้นเลย

หลังจากไปถึงยังบ้านพักบนเขานั่นแล้วและพวกเขาก็นั่งคุยกันเรื่อยเปื่อยจนถึงกลางดึก พิทท์แมนก็ได้รับโทรศัพท์จากสมาชิกในกลุ่มและขอปลีกตัวไปทำธุระก่อน ทิ้งให้ฟรายเดย์อยู่กับบอสของเธอและหวานใจคนใหม่ ในคืนนั้นเองฟรายเดย์ก็ได้ทำความสนิทสนมกับสาวน้อยเลอร์เบล ผู้เป็นหนึ่งในสมาชิกของกลุ่มคุซานางิและได้เชิญชวนเธอให้ไปเยี่ยมเยียนอู่เบ็นนี่ส์ของเธอบ้างซึ่งฟรายเดย์ก็ตอบตกลง รวมถึงตกปากรับคำสัญญากับบอสหนุ่มว่าจะเข้ามาเยี่ยมเยียนหาเขาบ่อยๆ ไม่หายจากเขาไปไหนอีก จากนั้นค่ำคืนนั้นก็ผ่านไป
อีกหลายวันต่อมา ฟรายเดย์ที่กลายเป็นคนว่างงานก็ได้รู้จักกับผู้ชายคนหนึ่งชื่อ ‘Tian’ (เทียน) ซึ่งเขาพึ่งเดินทางเข้ามายังนครลอส ซานโตสแห่งนี้ เธอแสร้งทำเป็นว่าเธอเองก็พึ่งเดินทางมาที่นี่เช่นเดียวกันและไม่รู้วิถีชีวิตของคนในเมืองนี้เลย เขาได้สอนให้เธอระมัดระวังตัวเองจากกลุ่มแก๊งค์ในเมือง และได้มอบไม้เบสบอลให้เป็นอุปกรณ์ป้องกันตัว เธอและเขาขับรถเตร็ดเตร่กันไปเรื่อยเปื่อย ผ่านถนน Highway และออกมายังนอกเมือง จนไปหยุดที่ร้าน Tequila-la (เตกีลา-ล่า) ที่ขณะนั้นเป็นเวลาเปิดทำการพอดี ทั้งสองจึงได้โอกาสเข้าไปหาเครื่องดื่มและอาหารทานกันนิดหน่อยเพื่อทำลายบรรยากาศเดดแอร์ และก่อนจะร่ำลากันไปในคืนนี้

ทันใดนั้นเองเธอที่กำลังรออาหารและเครื่องดื่มที่สั่งอยู่ก็พยายามหากิจกรรมทำแก้เบื่อ เธอจึงเดินไปที่มุมด้านในของร้านและพบว่ามีโต๊ะพูลตั้งอยู่ แต่ในขณะที่เธอกำลังจะหยิบไม้พูลออกมาจากแท่นเก็บ ก็มีเสียงหนึ่งที่คุ้นเคยดังขึ้นมา
*‘นี่ใครครับเนี่ย คุณฟรายเดย์รึเปล่า มาทำอะไรที่นี่?’* เธอจึงหันไปมองเจ้าของเสียงและพบว่า ด้านหน้าเป็นชายคนนั้นที่เธอเจอเขาที่ริมฟุตบาทข้างอพาร์ทเมนต์นั่นเอง
*‘มาซักผ้ามั้งคะ คุณเป็นใคร นี่เรารู้จักกันเหรอ?’* เธอเลิ่กคิ้วขึ้นข้างหนึ่งและทำหน้ายียวนตอบกลับเขา
*‘ผมแดเนียลเองครับ’* เขาหัวเราะเบาๆ และตอบเธอ
*‘ใครอ่ะ ไม่รู้จัก รู้จักแต่ด็อกกี้ มิชชันนารี่’* เขาได้ฟังก็หัวเราะก๊าก จากนั้นจึงพยักหน้าและตอบ ‘สรุปมาทำอะไรที่นี่ครับ?’ เขายังยิงคำถามไม่เลิก
*‘พาหนุ่มมาเที่ยวค่ะ’* เธอยันข้อศอกลงกับโต๊ะพูลและเอาใช้หลังมือเชยคางไว้ พร้อมกับยกนิ้วโป้งชี้ไปที่โต๊ะของเธอที่มีเพื่อนแปลกหน้าของเธอนั่งอยู่คนเดียวอย่างเงียบเชียบ
*‘อ๋อ ครับ’* เขาเหล่มองและพยักหน้า
*‘เจอกันซักเกมส์มั้ยล่ะคะ กล้าป่ะ?’* เธอถามกลับ
*‘เพื่อนคุณจะไม่เหงาเอาเหรอ คุณมากับเขานะ’* เขาเหล่ตามองไปยังโต๊ะตรงข้ามกับเคาน์เตอร์บาร์และถามเธอด้วยความกังวล
*‘อ๋อ ฉันชวนแล้ว เขาไม่มาเล่นด้วยกันอ่ะ ให้นั่งอยู่ตรงนั้นแหละ’* เธออมยิ้มและมองหน้าเขาที่ตอนนี้ทำหน้ามึนอยู่ จากนั้นจึงก้มลง และออกแรงแทงระเบิดลูกสีตรงหน้าให้กระจายออกจากกันเพื่อเกมส์นี้จะได้เริ่มเสียที

เวลาผ่านไปครึ่งชั่วโมง จนอาหารและเครื่องดื่มที่เธอสั่งเริ่มจะจืดชืดลงแล้ว แต่เธอและเขายังแทงพูลกันอย่างขะมักเขม้น เธอนั้นจะเอาชนะเขาให้ได้แม้พวกเขาจะไม่ได้เดิมพันอะไรกันเลยก็ตาม *‘นี่คุณแทงอะไรของคุณห้ะ ไม่ลงซักที’* เธอโวยวายขึ้นมาหลังจากที่ทั้งเขาและเธอ พากันแทงพลาดเฉียดหลุมไป เฉียดหลุมมาไม่หยุด *‘อ๋อโทษที ผมไม่ค่อยถนัดเท่าไหร่ แทงอันนี้น่ะ’* เขาตอบ *‘เหรอ แล้วถนัดแทงอะไรล่ะคะ?’* เขาหัวเราะครืนและเริ่มรับส่งมุก 18+ กับเธอไม่พัก *‘ไหงเปลี่ยนลุคไปได้ขนาดนี้คะ เมื่อก่อนคุณดูไม่ค่อยเต็มร้อยนะ ว่าไหม?’* เธอแกล้งถามยียวนให้เขาเสียสมาธิ *‘จะให้ผมเป็นไอ้หน้ากากหมาแบบเดิมคงไม่ได้แล้วน่ะ ผมมีภาระต้องรับผิดชอบ’* อยู่ๆเขาก็ตอบด้วยน้ำเสียงเคร่งขรึมขึ้นมา *‘แหม คิดถึงด็อกกี้คนเดิมเหมือนกันนะคะเนี่ย’* เธอแซวอดีตของเขาอย่างขำๆ จากนั้นเธอและเขาก็เริ่มเปิดใจคุยกันถึงเหตุผลที่เขาผันตัวเองมาเป็นผู้นำของกลุ่มคุซานางิ และรูปลักษณ์ภายนอกที่ดูเปลี่ยนไป เวลาผ่านไปไม่นาน แต่เกมส์ตรงหน้าก็ไม่สามารถวัดผู้แพ้ชนะได้สักที เธอสังเกตุว่าทั้งเธอและเขานั้นเริ่มออกอาการเมื่อยล้าเต็มทีแล้ว จึงนำไม้พูลไปวางพักที่แท่นเก็บ และขอตัวเดินไปดูหนุ่มน่าสงสารที่มานั่งรอเธออย่างเงียบๆเหงาๆไม่ขยับเขยื้อนไปไหน อยู่คนเดียวที่โต๊ะหน้าบาร์ และกล่าวขอโทษที่ปล่อยให้นั่งอยู่คนเดียว และพากันเดินทางกลับเข้าไปยัง Downtown เพื่อไปพักผ่อนในค่ำคืนนี้ ก่อนจากกันด็อกกี้ไม่ลืมที่จะถามเธอเหมือนทุกครั้งว่าว่า เธอจะกลับมาพบเขาอีกครั้งได้ไหม เธอรับปาก และได้ให้สัญญาว่าจะกลับมาพบเขาอีกแน่นอน (แต่เมื่อไหร่ไม่รู้55555555555)

หลายวันต่อมา เธอที่ยังไม่วายเลิกขับรถใจลอยก็ไปเฉี่ยวเข้ากับเสาไฟฟ้าใกล้กับอพาร์ทเมนต์ จนถูกเจ้าหน้าที่เรียกตักเตือนก็ลากสังขารพารถ Rebla GTS ลูกรักของเธอไปซ่อมที่อู่ Warrior อีกครั้งด้วยหวังว่าจะได้พบกัน Creighton Pittman (เครตัน พิทท์แมน) เถ้าแก่ร้านข้าวมันไก่ และใช้ลูกเล่นเพื่อซ่อมพร้อมอัพเกรดเครื่องยนต์ฟรี แต่เมื่อขับไปถึงยังหน้าร้านและยังไม่ทันดับเครื่องยนต์ดี เธอก็เกิดอาการมึนหัวและรู้สึกเหมือนถูกดึงไปยังอีกมิติ จากนั้นเมื่อภาพกลับมาชัดเจนขึ้นก็พบว่า น้องถั่วแดงลูกรักของเธอถูกใครก็ไม่รู้ขึ้นไปนั่งอย่างสบายใจ เธอจึงเดินเข้าไปถามด้วยความหงุดหงิดว่าเขาเป็นใครและให้ลงจากรถ แต่ก็ไม่ได้รับคำตอบ เธอจึงขึ้นไปนั่งขนาบข้างที่ฝั่งตรงข้ามคนขับ และเขาก็เหยียบคันเร่งขับพาเธอออกมาจากอู่วอริเออร์ด้วยความงุนงง พอหันไปเห็นหน้าชัดๆก็พบว่าเขาคือด็อกกี้คนเดิม เพิ่มเติมคือลักพาตัวนั่นเอง *‘นี่คุณจะพาชั้นไปไหนเนี่ย?’* เธอถามหวาดระแวง *‘ไปอู่ผมน่ะ’* เขาตอบนิ่งๆ *‘ไปทำไมอ่ะ? แล้วคุณรู้ได้ไงอ่ะ ว่าชั้นอยู่วอริเออร์’* เธอยังถามต่อด้วยความสงสัย *‘ผมรู้แล้วกัน’* แม้จะสังสัยในคำตอบที่ได้ แต่เธอและเขาก็มาถึงยังอู่เบ็นนี่ส์จนได้ ตอนนี้มันดูร้างคนเสียเหลือเกินเนื่องจากเป็นเพราะทำเลที่ตั้งไม่ค่อยดี จนประชาชนในเมืองพากันไปแต่อู่ Warrior และ Hayes Auto (เฮย์สฺ ออโต้) กันหมด *‘แหม อยากเจอก็ไม่บอกดีๆนะคุณ’* เธอไม่วายที่จะแซว พร้อมกับกระโดดลงจากรถ ปล่อยให้น้องถั่วแดงถูกเอาไปซ่อมแต่โดยดี หลังจากวันนั้น เธอและเขาก็เหมือนได้กลับมาพบกันอีกครั้งหลังจากที่ห่างหายกันไปนาน เขาพาเธอไปทำนั่นทำนี่แก้เบื่อ แต่เธอก็บอกกับเขาว่าไม่ต้องพยายามอะไรให้มากมาย แค่นั่งคุยกันสองคน เท่านี้ก็เป็นช่วงเวลาดีๆแล้ว ซึ่งเธอหวังว่าเขาจะเชื่อสิ่งที่เธอพูดจริงๆ เธอมักจะโผล่มาพบเขาที่อู่เบ็นนี่ส์ในช่วงกลางดึกของทุกวัน และชวนกันออกไปหาอะไรกิน โดยมีช่างดำรงคอยป่วน และมี Kaitom Onsen (ไข่ต้ม ออนเซ็น) กับ Tora Kaze (โทระ คาเซะ) แอบมองอยู่เงียบๆ

อีกไม่กี่วันก็จะเป็นวันคริสมาสต์ ในช่วงนี้ทั้งเมืองปกคลุมไปด้วยหิมะหนา ทำให้บรรยากาศในช่วงเวลานี้โรแมนติกเป็นพิเศษ เธอที่ชอบอากาศหนาวเป็นพิเศษก็สวมเสื้อกันหนาวหนอนปล้องสีดำตัวเก่งและหมวกไหมพรมเด็กทารกลายต้นคริสมาสต์ โผล่ไปหาเขาที่อู่เบ็นนี่ส์ทุกเย็นเพื่อจะไปนั่งเล่นคุยกันที่บนชั้น 2 ของอู่ แต่มันก็ไม่วายที่จะเกิดเรื่องร้ายขึ้นมาส่งท้ายปีจนได้ ในเย็นวันที่ 18 ธันวาคม 2022 เธอกับเขานัดพบกันในช่วงเย็นที่อู่เบ็นนี่ส์ เพื่อที่จะออกไปสังสรรค์ร่วมกันกับเพื่อนๆของเธอที่ Emerald Bar (เอเมอรัลด์ บาร์) ซึ่งในเย็นวันนั้นเดอะแก๊งค์ของเธอบางคนบินกลับมาจากอิตาลีเพื่อมาฉลองคริสมาสต์ด้วยกัน อย่างสมาชิกกลุ่มซัลวาทอเร่เช่น เบลล่า ดอนน่า, เซบาสเตียน เดอ ซาเวจ, Nero Cassidy (เนโร แคสซิดี้) รวมถึง Venus D. Esnola (วีนัส ดี เอสโนล่า) ที่เป็นลูกสาวบุญธรรมของ เลอา (Valerio D. Esnola) กับ Norman Jayden (นอร์แมน เจย์เดน) อดีตเจ้าหน้าที่ระดับสูงประจำกรม LSPD รวมไปถึง ลิลิธ เซนต์แมทธิว และ โมนิก้า เพจ ที่แม้งานยุ่งเท่าไหร่ ก็รับปากว่าจะสละเวลางานมาเจอกันให้ได้

เวลา 20.30 น. ทุกคนได้รับการนัดหมายกันว่าให้ไปรวมตัวกันที่ Emerald Bar แต่ยังขาดสมาชิกไปคนหนึ่งซึ่งก็คือ หมอฌอน ที่ระยะหลังนี้ดูมีเรื่องทุกข์ใจเป็นอย่างมากแต่ไม่มีใครได้รับฟังปัญหาและเรื่องราวของเขาเท่าใด เนื่องจากทุกคนแยกย้ายกันไปใช้ชีวิตบนเส้นทางของตนเอง เขาเป็นอีกหนึ่งคนที่มีนัดกับเดอะแก๊งค์ในค่ำคืนนี้ แต่รอนานเท่าใดหมอหนุ่มผู้เชี่ยวชาญด้านจิตเวชคนนั้นก็ไม่ปรากฏตัวสักที ซ้ำร้าย ในคืนนั้นมีการรายงานของนักข่าวว่ามีการพบร่างของชายคิดสั้น ดิ่งพสุธาลงมาจากตึกก่อสร้างบริเวณใจกลางเมือง
เมื่อโทรติดต่อเท่าไรก็ไม่ได้รับการตอบกลับ เดอะแก๊งค์จึงรีบรุดไปยังโรงพยาบาลกลาง สุดท้ายก็ได้พบว่านายแพทย์ฌอน เซนต์ แมทธิวนั้น ได้จบชีวิตลงด้วยการทำอัตินิวิบาตกรรมแล้วจริงๆตามข่าวที่ได้รับรายงาน ในคืนนั้นคนที่ร้องไห้อย่างเศร้าโศกที่สุดคือโมนิก้า เธอเสียใจมากที่ช่วยชีวิตของหมอฌอนเอาไว้ไม่ได้และไม่ได้สังเกตุถึงความผิดปกติทางจิตใจที่เกิดขึ้นกับหมอฌอนเลย

ในคืนวันที่ 19 ธันวาคม 2022 หลังจากการเสียชีวิตของหมอฌอนนั้น เธอก็ได้รับมอบหมายจากลิลิธ เซนต์ แมทธิวว่า ขอให้ช่วยเป็นเจ้าภาพร่วมกันจัดงานขาว-ดำและงานไว้อาลัยการจากไปของหมอฌอนแทนเธอที่เป็นน้องสาวบุญธรรมด้วย เนื่องจากเธอติดธุระต้องบินกลับไปมอลต้าด่วน ทำให้ในพิธีศพของหมอฌอนนั้นมีเจ้าภาพร่วมกันคือ หมอวูลฟ์ ฟรายเดย์ และเลอา (บินกลับมาจากอิตาลีเพื่องานพิธีโดยเฉพาะ) ซึ่งจะมีการจัดพิธีในเย็นวันที่ 20 ธันวาคม 2022 โดยในงานนั้น ได้การประกาศเชิญแขกผู้มีเกียรติทั่วทั้งเมืองที่เคยได้รับการรักษาจากหมอฌอน เพื่อมาบอกลาแพทย์หนุ่มผู้อุทิศตน ทุ่มเท และทำงานอย่างจริงจังเพื่อก่อตั้งศูนย์พยาบาล Pillbox Medical Center ที่ครั้งหนึ่งเคยเป็นศูนย์รวมความทรงจำและเรื่องราวมากมายของผู้คนในนครแห่งนี้ ซึ่งในพิธีได้รับเกียรติจากกรม LSPD, LSSD, LSFD, PHMC รวมไปถึงผู้ประกอบการร้านค้าภายในเมืองด้วย ซึ่งผู้ร่วมงานนับแล้วมีมากกว่า 60 คนเลยทีเดียว

**'Nalin Jojo' (นลิน โจโจ้)** จอมโจรนักรัก มุ่งรักน้อง (เป็นที่รู้กันดีว่า เขานั้นเติบโตในประเทศสารขัณฑ์ และพกเครื่องรางของดีในด้านเมตตามหานิยมไว้กับตัวอยู่เสมอ จากที่เขามักจะพูดกับคนอื่นว่า *"ขนาดขุนแผนยังห้อยฉันเลย พวก"* ด้วยเพราะรสนิยมคบผู้หญิงมากหน้าหลายตาในเวลาเดียวกันของเขาด้วยนั่นเอง) เขาเป็นผู้เลื่องชื่อแห่งนครลอสในด้านการก่ออาชญากรรมทุกรูปแบบที่ตำรวจก็ต่างเอือมระอา และไม่รู้จะทำอย่างไรกับเขาดี เขาและเธอพบกันครั้งแรกในช่วงเดือนมีนาคม 2022 ณ สถานที่ ที่ได้รับสมญานามว่า 'ร้านไก่กระสุน' Cluckin'Bell ซึ่งในขณะนั้นเกิดเหตุการณ์ 'The war of Cluckin’ Bell' ภายหลังจากนายกเทศมนตรีได้สร้างร้านธุรกิจร้านไก่ทอด Cluckin' Bell ขึ้นมา ปรากฏมีเด็กหนุ่มนักธุรกิจไฟแรงชื่อว่า Jumbo Junior (จัมโบ้ จูเนียร์) (ที่ภายหลังฟรายเดย์ได้อุปการะรับมาเป็นลูกบุญธรรม) ได้ทำการลงขันและลงแรงกันกันพัฒนาร้านไก่ทอด พร้อมกับเชิญชวน Green Eriksen (กรีน อีริคเซ่น) น้องสาวคนเล็กของบ้านอีริคเซ่น และ Angel (แองเจิ้ล) ชายสูงวัยที่เป็นเพื่อนรักอีกคนของเธอมาทำงานด้วยกัน

แต่กิจการของเธอและเขากลับไม่เจริญรุ่งเรืองสมดังใจคิด เนื่องจากในช่วงเวลา ณ ขณะนั้น บ้านเมืองเต็มไปด้วยความโกลาหล จากอาชญากรที่ออกปล้น และข่มเหงพลเมืองอย่างไม่กลัวเกรงกฏหมาย ซึ่งนลินก็เป็นหนึ่งในอาชญากรที่อันตรายที่สุดของนครลอส ซานโตสแห่งนี้ในช่วงเวลานั้น ที่ซึ่งแม้แต่ 'Joseph Handerson' (โจเซฟ แฮนเดอร์สัน) เจ้าหน้าที่ระดับสูงสังกัดส่วนงาน LSPD ประจำนครลอส ซานโตส ผู้เป็นเสมือนเพื่อนรัก เพื่อนแค้นของนลิน ก็ยังไม่สามารถที่จะใช้อำนาจทางกฏหมายหยุดการก่ออาชญากรรมอย่างอุกอาจอยู่เสมอๆของนลินได้ (เรียกได้ว่าในช่วงเวลานั้น กฏหมายถูกตั้งคำถามถึงประสิทธิภาพ และความศักดิ์สิทธิ์ และเหตุผลของการคงอยู่เลยทีเดียว)

*"ความสัมพันธ์ของเธอและเขาเปรียบดั่งไม้เบื่อไม้เมา ทั้งคู่เข้าหากันด้วยเจตนาที่ไม่บริสุทธิ์และเต็มไปด้วยการหักหลัง นลินที่ซึ่งมักจะใช้เวลาว่างส่วนใหญ่ไปกับการสร้างเนื้อสร้างตัว ซ่องสุม สะสมอาวุธผิดกฏหมาย เพียงเพื่อที่จะใช้มันมาทำการปล้น และข่มเหงเธอและพวกพ้องที่ทำธุรกิจอย่างขาวสะอาด เมื่อใดก็ตามที่เขาและเธอเผชิญหน้ากัน สถานการณ์จะนำพาให้มีใครสักคนต้องเจ็บตัวอยู่เสมอ"*

ครั้งหนึ่งเขาเคยเดินย่างก้าวเข้ามาในร้านไก่ทอดด้วยชุดทักซิโด้สีดำด้วยท่าทีที่เต็มเปี่ยมไปด้วยความมั่นใจ เพื่อมาขอเธอให้ออกไปเดทด้วยกัน 1 วัน แต่ในมือกลับถือถุงขยะสีดำมาด้วย (มารู้ในภายหลังว่าเขาซ่อนปืนลูกโม่ไว้ในนั้น) จนแองเจิ้ล เพื่อนรักของฟรายเดย์ที่อยู่ในเหตุการณ์ยื่นคำขาดว่าอย่างไรก็จะขอตรวจสอบถุงขยะสีดำนั้นให้ได้ เพื่อความสบายใจ และเพื่อความปลอดภัยของคนในร้าน (ในช่วงเวลานั้นเขาถูกกีดกัน ไม่ให้เข้ารับประทานอาหารในร้าน เนื่องจากพฤติกรรมอุกฉกรรจ์ที่ผ่านมา) เมื่อความแตกเขาจึงทำการรับบทเป็นทอมครูซ ดวล 1 vs 4 กับทีมงานในร้าน จนต้องถูกนายกเทศมนตรี 'Christ Alyxc' (คริส อเล็กซ์ซี) เรียกตัวไปเข้าพบเป็นการด่วน

ซึ่งในภายหลัง ทีมงานร้านไก่กระสุน Cluckin'Bell ได้ลงมติกันว่าจะสร้างกองกำลังป้องกันตัวเอง นั่นจึงทำให้ร้านไก่กระสุนไม่จำเป็นต้องหวาดกลัว และหลบหนีอีกต่อไป แต่กระนั้น ร้านไก่ทอดที่นำรายได้ทั้งหมดไปลงกับการจ้างกองกำลังป้องกันตนเอง ทำให้งบการเงินของร้านขาดดุลอย่างหนัก จนต้องปิดตัวไปในท้ายที่สุด

ภายหลังจากการสิ้นสุดเหตุการณ์ 'The war of Cluckin’ Bell ฟรายเดย์ก็ได้ผันตัวมาทำงานในแวดวงสื่อมวลชน เธอและบ่าวยาวคนคุ้นเคยจากไก่ทอดในวันนั้นก็กลายมาเป็นนักข่าวประจำสำนักพิมพ์ 'Vinewood News' (ไวน์วูดส์ นิวส์) ซึ่งบ่าวยาวนั่นเองที่เป็นเหมือนสะพานที่ทำให้เธอและเขาได้ใกล้ชิดกันมากขึ้นและ นลินเองที่ดูเหมือนจะเติบโตขึ้นและได้เรียนรู้การปฏิบัติตัวที่ดีในการอยู่ร่วมกับผู้คน ทำให้เขาและเธอได้เปิดใจต่อกัน และมีโอกาสใช้ช่วงเวลาดีๆด้วยกันมากขึ้น

ถึงแม้ว่าความผูกพันที่ก่อตัวขึ้น อาจดูเป็นความสัมพันธ์ในรูปแบบที่แปลกประหลาดไปเสียหน่อย เนื่องจากในเวลานั้น จอมโจรนลินก็แสดงออกอย่างเปิดเผยถึงความสัมพันธ์ของเขาและ 'Wednesday Eriksen' (เวนส์เดย์ อีริคเซ่น) น้องสาวฝาแฝดของเธอว่าทั้งคู่มีความรู้สึกที่ดีต่อกัน และกำลังคบหาดูใจกันอยู่ โดยนลินอ้างว่าเขาจำเป็นจะต้องติดตามการใช้ชีวิตของฟรายเดย์ เนื่องจากเวนส์เดย์ ผู้เป็นน้องสาวนั้นมีกังวลในสวัสดิภาพของพี่สาว ก่อนที่เธอจะทำการเกษียณตนเองออกจากระบบราชการและเดินทางออกไปใช้ชีวิตที่เมืองอื่นชั่วคราว ทำให้นลินถืออภิสิทธิ์วางตัวเองเป็นน้องเขยคนสนิทคิดไม่ซื่อ และให้ฟรายเดย์เป็นพี่สะใภ้ที่รักจากนั้นเป็นต้นมา

ภายหลังวันเวลาผ่านไปเนิ่นนาน ทั้งเธอและเขาผ่านเหตุการณ์ทั้งดี และร้ายมาด้วยกันอย่างยาวนาน ความใกล้ชิดได้ก่อเกิดเป็นความรักและความคิดถึง เมื่อใดก็ตามที่เธอไม่ได้เจอเขา เธอก็จะใช้ความพยายามที่จะเฉียดกรายเข้าไปยังสถานที่ ที่เธอคิดว่าเขาจะต้องอยู่ ถึงแม้ในบางสถานการณ์ที่พบกัน จะไม่ได้มีบรรยากาศที่ดีทุกครั้ง แต่ก็ถือว่าเธอและเขาได้ใช้เวลาดีๆร่วมกันอยู่บ่อยครั้ง

จนกระทั่งเธอได้รู้จักกับกลุ่ม 'Catel' (คาเทล) ซึ่งได้ผันตัวมาจากกลุ่มแก๊งค์ 'Norteños' (นอร์ตีนอส) ที่ซึ่งในช่วงเวลานั้น เป็นกลุ่มที่ใหญ่ที่สุดและทรงอิทธิพลที่สุดในย่าน 'South Los Santos' ชายที่ชื่อ 'Pedro Ramero' (เปโดร ราเมโร่) ได้ยื่นข้อเสนอให้เธอเข้าไปช่วยดูแลธุรกิจ 'Galaxy Nightclub' (กาแล็คซี่ ไนท์คลับ) ของกลุ่ม และให้คำสัญญาจะดูแลและให้ผลประโยชน์เธอในฐานะสมาชิกกลุ่มคนหนึ่ง ทำให้เธอและนลินถูกบังคับให้ต้องกลายเป็นขั้วตรงข้ามกันในทันที เนื่องจากในช่วงเวลานั้นนลินก็ได้เข้าร่วมกับกลุ่ม 'Vertex' (เวอร์เท็กซ์) ที่เป็นศัตรูกับ Cartel และ Norteños และยังมีเรื่องรักๆใคร่ๆที่นลินแสดงออกว่าความสัมพันธ์ของเธอกับ 'Jeffrey Young' (เจฟฟรี่ย์ ยัง) อดีตสมาชิกผู้ล่วงลับจากกลุ่ม Catel นั้นช่างรบกวนใจของเขาเสียเหลือเกิน จนนลินพยายามเทียวมาเทียวไปหาเรื่อง และมีข้อพิพาทกับกลุ่ม Catel อยู่เนืองๆ

จนสุดท้ายเธอไม่มีทางเลือกต้องยอมให้พวกพ้องกำจัดเขาออกไปจากชีวิตเพื่อพิสูจน์ตนเองให้คนในกลุ่มเห็นว่าเธอเลือกหน้าที่การงานและไม่ยอมให้เขามาทำลายมันลงไป ในช่วงเดือนมิถุนายน ปี 2022 นลินโจโจ้ได้ถูกบังคับสูญหายด้วยฝีมือของ 'Delmar El-Capone' (เดลมาร์ เอล คาโปน) บอสคนใหม่ของกลุ่ม ซึ่งเป็นที่รู้กันดีว่าแม้แต่ร่างไร้วิญญาณของเขาก็ยังไม่ถูกค้นพบ หลังจากนั้นก็เป็นเรื่องราวที่เล่าลือกันว่าชาวเมืองหลายคนได้ยินเสียงโหยหวนลอยมาตามลม เสียงกระซิบ คล้ายเรียกร้องความยุติธรรมของนลิน และฟรายเดย์นั่นเองที่เป็นคนได้ยินเสียงนั้นชัดเจนก้องในโสตประสาทกว่าใคร จนทำให้เธอเกิดเสียศูนย์ไม่สามารถทำงานได้ไปพักใหญ่ จนต้องขอเข้าทำการบำบัดกับคุณหมอ 'Sean St.Matthew' (ชอน เซนต์แมทธิว) เพื่อเยียวยาอาการประสาทหลอน

ในช่วงเวลาแห่งความเงียบที่เธอไม่มีนลินนั้น เธอมักจะส่งข้อความ และรูปภาพหาคนที่ไม่มีวันจะตอบกลับข้อความเธอได้อีก มันเต็มไปด้วยความคิดถึง และรู้สึกผิด หากตรวจสอบประวัติการใช้งานแอพ 'Messenger' ดูจะพบว่าเธอส่งข้อความหาเขาวันละ 1 ครั้ง ด้วยเนื้อหาที่แตกต่างกันไปตามอารมณ์และความรู้สึกของวันนั้นๆ

**'Jeffrey Young' (เจฟฟรีย์ ยัง)** หนุ่มน่ารักวัยกระเตาะ กับสายตาเอาเรื่องพร้อมบวกอยู่เสมอ เจ้าของทรงผมสกินเฮด และผ้าโพกหัวสีแดงสุดยียวน เขาและเธอพบกันครั้งแรกที่ร้าน 'Vanilla Unicorn' (วนิลา ยูนิคอร์น)ในตอนนั้นเขาอยู่ในฐานะลูกค้าของเธอ ที่เดินทางมาเที่ยวบาร์เปลื้องผ้าแห่งนี้เนื่องในโอกาสฉลองวันเกิดปีที่ 20 ของเขา ในวันที่ May 15, 2022 ซึ่งในช่วงเวลานั้นเธอได้อู้งานจากสำนักข่าว 'Vinewood News' โดยทิ้งให้บ่าวยาวทำงานอยู่คนเดียวช่วงระยะเวลาหนึ่ง จากนั้นเธอจึงทำการแฝงตัวเข้าไปในร้านอย่างมีวัตถุประสงค์ และสมัครเป็นเจ้าหน้าที่เอ็นเตอร์เทรนแขกกับ 'Valenxia D Esnola' (วาเลนเซีย ดี เอสโนล่า) ที่ดำรงตำแหน่งเจ้าของร้านและพนักงานเอ็นเตอร์เทรนควบคู่กัน เธอได้ให้บริการเขาในห้อง VIP ในระหว่างที่เธอทั้ง 2 ให้บริการเขานั้น เธอก็ได้พบรสนิยมลับๆของเขา ที่ทำให้เธอรู้สึกประทัปใจในความน่ารัก และเป็นสุภาพบุรุษของเขา

ในช่วงที่ใกล้จะหมดเวลาเอ็นเตอร์เทรน วาเลนเซียได้ขออนุญาติออกไปเอนเตอร์เทรนแขกอีกกลุ่ม เขาและเธอจึงได้มีโอกาสพูดคุยกันลำพังถึงเรื่องชีวิตของเขา และเธอก็ได้พบว่าเขาเป็นหนึ่งในกลุ่มของ Norteños' ที่ในเวลานั้นเป็นกลุ่มอาชญากรที่ยิ่งใหญ่ที่สุดในเมือง นั่นทำให้เธอรู้สึกดึงดูดเขาหาเขาตามสัญชาติญาณของนักข่าวและได้แลกเบอร์โทรติดต่อกัน หลังจากวันนั้น เธอและเขาก็ติดต่อกันเรื่อยมา และได้มีโอกาสไปนั่งคุยกันที่ร้านกาแฟ 'Bean Machine' (บีน แมชชีน) เขาแต่งกายมาด้วยไปรเวทที่แสนธรรมดา ผิดกับในวันที่พวกเขาพบกันในวันแรก ที่เขาสวมใส่เสื้อผ้าและเครื่องประดับแบรนด์เนมมาทั้งตัว นั่นทำให้เธอรู้สึกเอ็นดูเขาเหมือนน้องชายคนหนึ่ง และนั่งคุยกันถึงราวจิปาถะนั่นนี่จนถึงเช้า

ภายหลังที่เธอและเขาสนิทกันมากขึ้น ก็มีชายคนหนึ่งที่สังเกตุได้ถึงความสัมพันธ์ของเธอและเขามาเป็นระยะเวลาหนึ่ง เขานั่นเอง 'Pedro Ramero' บอสใหญ่ที่ดูแลด้านความมั่งคั่งของกลุ่ม 'Norteños' ที่ในเวลานั้นมีความพยายามที่จะวางมือจากธุรกิจสีดำ และเริ่มเดินทางในเส้นทางสายธุรกิจ เขามีแพลนที่จะเปิด 'Galaxy Nightclub' สถานบันเทิงในรูปแบบผับกึ่งบาร์ ที่ตั้งอยู่บนถนน Alta Street ในย่าน Downtown Vinewood ในคืนวันหนึ่งเขาได้ส่งคำเชิญเพื่อให้เธอไปพบและคุยธุรกิจกัน

ในคืนนั้น เขาได้ยื่นข้อเสนอให้เธอว่า เขาจะเริ่มต้นกิจการ และอยากจะเสนอให้เธอเข้ามาเป็นหุ้นส่วนช่วยดูและผับแห่งนี้ในฐานะ 'ฉากหน้า' ในตอนนั้นเธอยังไม่ตกลงในทันที และกลับไปนอนก่ายหน้าผากครุ่นคิดถึงสิ่งที่จะได้มา และสิ่งที่ต้องเสียไปอย่างถี่ถ้วน แต่ในท้ายที่สุดเธอก็ตกลงรับคำ จะด้วยเหตุอะไรก็แล้วแต่ เธอได้เข้าเป็นคนภายใต้การดูแลของ 'Catel' (คาเทล) อย่างเป็นทางการ และความสัมพันธ์ของเธอและเขาก็เป็นไปในรูปแบบธุรกิจและผลประโยชน์ร่วมกัน (มั้ง)

วันเวลาผ่านไป เธอกับเขาก็มีความสัมพันธ์ที่แน่นแฟ้นขึ้น เธอรักเขาเหมือนน้องชายแท้ๆ และพูดคุยกันในทุกๆเรื่อง ทั้งแบ่งปันความฝันและทัศนคติต่อกัน ไม่ว่าจะไปไหนในช่วงเวลานั้น ผู้คนจะพบเธอและเขาอยู่ข้างกายกันเสมอ เธอมักจะแต่งตัวด้วยลุคชุดเดรสออกงานโฉบเฉี่ยวดูมั่นใจ และเขาก็มักปรากฏตัวในชุดสูทหรูหรามีระดับ สลับกับเครื่องแต่งกายแบรนด์เนมราคาแพงระยับ จนใครๆก็คิดว่าเธอและเขาเป็นเหมือนคู่รักกัน เธอสัมผัสได้ถึงความเปลี่ยนแปลงในตัวเขา จากเดิมที่มีนิสัยโผงผาง กวนประสาท และรุนแรง ก็ค่อยๆกลายเป็นคนที่น่ารัก และอ่อนโยนขึ้นกับคนรอบข้าง (มั้ง) เธอและเขามักใช้เวลาร่วมกันในสถานที่เงียบๆ อย่างเช่นห้องที่อยู่ด้านในสุดของร้านกาแลคซี่ไนท์คลับ ริมทะเล หรือสถานที่สวยๆที่เขาจะคิดออก

ท้ายที่สุด งานเลี้ยงต้องมีวันเลิกลา ในเย็นวันหนึ่งขณะที่เธอกับเขาสังสรรค์กันอยู่ในฟลอร์เต้นรำ ในกาแล็คซี่ไนท์คลับ ก็ปรากฏชายใส่สูทชุดขาวท่าทางไม่เป็นมิตร บุกเข้ามาพร้อมอาวุธสงคราม AK-47 และกราดยิงไปที่เธอและเขาที่ยืนเต้นคลอกับเสียงเพลงอยู่ข้างๆกัน และลากตัวเขาที่สลบไม่ได้สติเพราะพิษบาดแผลหลบหนีออกไปอย่างที่ไม่มีใครรู้จุดหมาย ในเวลานั้นคงมีแค่เธอเท่านั้นที่รู้ว่าชายชุดขาวที่ดูไม่เป็นมิตรนั้นจะไปที่ไหน และเขาคือใคร เธอรีบแจ้งไปทางวิทยุให้คนในกลุ่มรับรู้เรื่องราวทันทีว่าเขาถูกทำร้ายและลักพาตัวไป

คนทั้งกลุ่มตกใจเล็กน้อย (อาจเป็นเพราะ เรื่องแบบนี้อาจเกิดขึ้นได้กับพวกเขาทุกเวลา) และส่งสัญญาณให้ร่วมตัวกันเพื่อออกค้นหาเขา พวกเขาออกค้นหาตั้งแต่เช้าจนเย็น ก็ไม่พบวี่แววของคนที่หายไป ได้แต่ร่องรอยของคนที่ดูเหมือนจะเป็นตัวการ เขานั่นเอง 'Nalin Jojo' (นลิน โจโจ้) หนุ่มโฉดสุดอันตรายที่ในระยะหลังมานี้ ความสัมพันธ์ของเธอและเขาไม่สู้ดีเท่าไหร่ นั่นเพราะว่าเขากล่าวหาว่าเธอนั้นนอกใจเขาและไปสุงสิงกับเจฟฟรี่ย์ และกลุ่มคาเทล และยังแสดงออกอย่างชัดเจนมากเกินไปถึงความเป็นห่วง และปกป้องเจฟฟรี่ย์อยู่ตลอดเวลา ไม่ว่านลินจะพูดจาว่าถากถาง เหยียดหยามเขาอย่างไร และประกอบกับเจ้าตัวเองก็ยังแสดงออกพฤติกรรมยียวนกวนประสาทให้นลินรู้สึกอารมณ์ขึ้นมากขึ้นอยู่ร่ำไป จนสุดท้ายลงเอยที่นลินอดทนเก็บความหมั่นไส้ และโทสะไม่ไหวลักพาตัวเขาไปทำร้ายจนปางตาย

ในเย็นวันนั้นของการค้นหา กลุ่มคาเทลก็ได้พบตัวนลินเข้าจนได้ และพยายามเค้นเพื่อสอบถามที่อยู่ของเจฟฟรี่ย์อยู่นาน จนในท้ายที่สุดเขาไม่ให้คำตอบที่น่าพึงพอใจ และยังเต็มไปด้วยคำพูดยียวนและท้าทายแม้เขาจะอยู่ในสภาพตกที่นั่งลำบาก 5 vs 1 ทำให้เดลมาร์ที่รู้สึกหมดความอดทนและเกิดบันดาลโทสะเหนี่ยวไก Walther P99 ปืนพกแบบกึ่งอัตโนมัติ ที่พัฒนาโดยบริษัทเยอรมัน Carl Walther GmbH Sportwaffen of Ulm ส่งลูกตะกั่ว .19 มม. เข้าไปทดแทนช่องว่างในโพรงสมองเขาในท้ายที่สุด ปิดตำนานจอมโจรถุงดำแห่งนครลอส ซานโตส

เหตุการณ์ที่เกิดขึ้นนั้น สร้างความตกตะลึงให้กับ 'Richard Cromwell' (ริชาร์ด ครอมเวลล์) นักธุรกิจหนุ่มไฟแรงเพื่อนรักของเขาจากกลุ่ม Vertex เป็นอย่างมาก แต่ตกใจได้ไม่นานเข้าก็กลับมาสู่สภาวะทำใจและเป็นปกติ ไร้ซึ่งความเสียใจและโศกเศร้าอีกต่อไป และดูเหมือนว่าเขาจะได้รับช่วงสืบทอดกิจการอู่ซ่อมรถยนต์ต่อจากนลินเพื่อนรัก และได้พบคู่ชีวิตที่ดีอย่าง 'Pastel Isismiki' (พาสเทล อิสอิสมิกิ) สาว Hard-working แห่งวงการธุรกิจ

หลังจากที่สังหารนลินลงไป และเวลาผ่านไป 1 คืนหลังการค้นหาเสียจนแทบพลิกแผ่นดิน เธอก็ไปพบเขาที่โรงพยาบาล ได้ความว่าพลเมืองดีพบเขาสลบไม่ได้สติอยู่ที่ซอกตึกในย่าน South Los Santos และเขาได้รับการรักษาจนมีสติสามารถพูดคุยได้ แต่ดูเหน็ดเหนื่อยและอ่อนแรงผิดวิสัยไปอย่างมาก เมื่อตรวจสอบดูบาดแผลในร่างกายก็พบว่าเขาได้รับการผ่าตัดที่ช่องท้อง ในตอนแรกทั้งเธอและเขาคิดว่าเป็นเพราะว่าในช่วงที่ถูกลักพาตัวไปนั้น เขาถูกทำร้ายจนหมดสติไป และจำเป็นต้องได้รับการรักษาด่วนด้วยการผ่าตัด แต่เรื่องราวกลับไม่เป็นอย่างนั้น เขารู้สึกอ่อนเพลียมากขึ้นแม้ว่าเวลาจะผ่านไปนานเป็นสัปดาห์ ร่างกายที่ควรจะฟื้นฟูตัวเองจากการผ่าตัดนั้นไม่ดีขึ้นเลย เขาจึงได้กลับไปปรึกษาแพทย์เจ้าของไข้ที่ดูแลตัวเองอยู่ในขณะที่เขาบาดเจ็บสาหัส

จนได้พบความจริงว่าร่องรอยการผ่าตัดที่ช่องท้องนั้น ไม่ได้เกิดจากการกระทำของแพทย์ผู้เชี่ยวชาญ แต่เป็นใครก็ไม่รู้ ซึ่งหมอเองก็ไม่สามารถบอกได้ และเมื่อตรวจสอบด้วยการเอ็กซเรย์ก็พบว่าไตข้างซ้ายของเขานั้นหายไป นี่อาจเป็นสาเหตุที่เขารู้สึกอ่อนเพลียอย่างสาหัส และได้รับรู้ว่าเขาถูกขโมยตัดอวัยวะไปโดยไม่ได้รับการยินยอมเสียแล้ว และหลังจากได้รับรู้ความจริงที่เกิดขึ้น เขารู้สึกช็อคและโกรธแค้นเป็นอย่างมาก เธอที่ในช่วงเวลานั้นยุ่งวุ่นวายกับงานข่าว และไม่รู้ว่าจะสามารถปลอบโยนเขาได้อย่างไรถึงเหตุการณ์ถูกขโมยอวัยวะที่เกิดขึ้น ก็แสดงออกถึงความห่วงใย และใส่ใจที่น้อยเกินเกินควร แม้เขาจะอยู่ในช่วงเวลาที่ยากลำบาก ทำให้เขามีอาการซึมเศร้าและคิดอะไรบางอย่างว้าวุ่นอยู่ในใจ

ภายหลังจากที่นลินตายได้ 3 วัน ก็ปรากฏว่ามีพระเจ้าได้ลงมาติดต่อเธอ บ่าวยาว และ 'Scandally White' (สแกนดัลลี่ ไวท์) เด็กหนุ่มที่เป็นเพื่อนของเวนส์เดย์ และหลานแท้ๆของนลิน ที่ได้รับแจ้งข่าวการตายของน้าชาย จึงได้เดินทางมาจากเมืองข้างเคียง เพื่อที่จะมาร่วมตามหาร่างของน้า ซึ่งในเวลานั้นพระเจ้ากรุณาลงมาชี้ทาง และบอกสถานที่นลินเสียชีวิต อีกทั้งสถานที่อาจพบร่างของนลินได้ให้แก่พวกเขา

ทันทีเมื่อไปถึงที่เกิดเหตุ เธอกลับมีอาการประสานหลอนขึ้นมาอีกครั้งเนื่องจากรู้สึกผิดบาปในใจที่ได้ฆ่าเขา และพยายามจะฆ่าตัวตายต่อหน้าทุกคน โดยการกระโดดแม่น้ำที่ไหลเชี่ยว เกิดเป็นสถานการณ์ชุลมุนวุ่นวายที่ทั้ง 3 คนพากันลงไปช่วยเหลือเธอ เมื่อขึ้นมาบนบกได้ เธอก็รู้สึกหงุดหงิดและพยายามจะฆ่าตัวตายอีกครั้งด้วยการใช้ปืนจ่อเข้าที่ขมับของตนเอง แต่ครั้งนี้ก็ได้เจฟฟรี่ย์ที่พยายามเกลี่ยกล่อม และเข้าแย่งปืน Pistol MK II คู่ใจของเธอเพื่อไม่ให้เธอฆ่าตัวตายได้สำเร็จ และในเย็นเดียวกันวันนั้นเอง เขาก็ได้บอกสารภาพรักกับเธอท่ามกลางพยานรัก บ่าวยาว และสแกนดัลลี่ ที่ยืนเชียร์ยิ้มแห้งทำหน้าบอกบุญไม่รับ

หลังจากเรื่องราวในวันนั้นผ่านไปหลายวัน เธอที่สบายใจจากการได้สารภาพบาปกับพระเจ้า และคิดว่าคงไม่มีเรื่องอะไรร้ายๆเกิดขึ้นกับชีวิตอีกแล้วก็ใช้ชีวิตไปด้วยความสบายใจ จนกระทั่งในช่วงเวลาเย็นของของวันศุกร์ ที่เธอมัวแต่ง่วนอยู่กับการตีพิมพ์บทความลงหนังสือพิมพ์นั้นเอง ก็ได้รับแจ้งข่าวร้ายทางโทรศัพท์จาก 'Salito Elposo' (ซาลิโต้ เอลโปโซ่) ชายวัยกลางคนผู้มีบุคลิกเคร่งขึม ดุดัน และน่าเกรงขาม ผู้ซึ่งเป็นตัวตึงแห่งกลุ่ม 'Norteños' ในเวลานั้นว่าเจฟฟรี่ย์ได้จากไปแล้วอย่างไม่มีวันหวนกลับ จากอุบัติเหตุรถยนต์ส่วนตัวเสียหลักพุ่งชนปั๊มน้ำมันข้างทาง เขาถูกไฟคลอกเสียชีวิตทันทีในที่เกิดเหตุ

เมื่อเจ้าหน้าที่นิติวิทยาศาสตร์เข้าตรวจสอบสถานสถานที่ และวัตถุพยานแวดล้อมในที่เกิดเหตุแล้วก็พบว่าอาจเป็นการตั้งใจอัตวินิบาตกรรม และยังพบอีกว่าแอลกอฮอลล์ในเลือดของเขานั้นอยู่ในระดับเข้มข้นมากกว่า 450 มิลลิกรัมเปอร์เซ็นต์ ทีมชันสูตรแจ้งเธอว่า แอลกอฮอล์ที่เขาดื่มนั้นออกฤทธิ์เป็นสารกดประสาท สามารถกดสมองส่วนที่เกี่ยวข้องกับการหายใจและการรู้สึกตัว ซึ่งปริมาณแอลกอฮอล์ที่สูงมากขนาดนั้นน่าจะเป็นสาเหตุของการเสียชีวิตของเขาได้เลย ถึงแม้จะไม่ได้ขับรถก็ตาม

เมื่อได้รู้ข่าวเธอตกตะลึงและช็อคจนไม่มีกะจิตกะใจจะทำงานทั้งหลักและรอง รวมกระทั่งบ่าวยาวมอบรองเท้าผ้าใบเน่าของเจฟฟรี่ย์ที่เขามอบให้เธอเป็นของชิ้นสุดท้ายให้เธอระลึกถึงเขา ก่อนที่เขาจะตายจากไป ก็ยิ่งทำให้เธอรู้สึกสะเทือนใจยิ่งไปอีก จนสุดท้ายกาแลคซี่ไนท์คลับก็ปิดตัวลงชั่วคราวเพราะขาดคนดูแล เธอที่เสียใจและงุนงงกับความกระทันหันพลันด่วนของเหตุการณ์ที่เกิดขึ้น ก็ใช้ชีวิตไปอย่างเชื่องช้าและเฉื่อยชาในแต่ละวัน เธอพึ่งได้รู้ใจตัวเองว่าคนที่เธอรักมากคนหนึ่งนั้นได้จากไปแล้ว เธอควรจะแสดงออกให้เขารู้มากกว่านี้ว่าเธอรักและห่วงใยเขามากเท่าไร ทุกวันนี้เธอก็ยังคิดถึงช่วงเวลาดีๆที่ได้ใช้กับเขาและมักจะนั่งดูรูปภาพเก่าๆของเธอและเขาอย่างรู้ดีแก่ใจว่าไม่มีวันที่เธอและเขาจะได้พบกันอีกแล้ว...

**'Brian Donna II' (ไบรอัน ดอนน่า ที่สอง)** หนุ่มหล่อหน้าตาคมคาย ผู้มาพร้อมกับบุคลิกที่แสนลึกลับเดาใจไม่ถูก ด้วยคำพูดคำจาคงแก่เรียน และดูเป็นบุคคลเข้าถึงยาก ที่เงียบขรึมและเคร่งเครียดอยู่ตลอดเวลา เขาและเธอพบกันครั้งแรกในช่วงเดือน มิถุนายน 2022 โดยการแนะนำของ 'Bella Donna' (เบลล่า ดอนน่า) เพื่อนร่วมงาน และกลายมาเป็นเพื่อนสนิทของเธอในภายหลัง เธอได้แนะนำตัวว่าเขาคือน้องชายต่างมารดาของเธอ ที่เดินทางเข้ามาอาศัยอยู่กับเธอและทำงานอยู่ที่ 'Pilbox Medical Center' ในฐานะศัลยแพทย์ ที่เชี่ยวชาญทั้งการผ่าตัดและวิทยาการทางวิทยาศาสตร์ที่ล้ำหน้าอย่างการทดลองปลูกถ่ายเนื้อเยื่อมนุษย์ ในช่วงของการรู้จักกัน เขาดูแลเธออย่างดีทั้งไป รับ-ส่ง เธอจากสถานที่ต่างๆ พาไปซื้อเสื้อผ้า และเธอก็ได้ใช้เวลากับเขาในการช่วยเลือกเครื่องแต่งกายเพื่อเปลี่ยนลุคให้เขาเปลี่ยนจาก 'คุณลุงไบรอัน' ให้กลายเป็นหนุ่มน้อยสมวัย

เธอมีความสนใจในตัวเขา เพราะว่าเขาได้เปิดใจแสดงตัวตน แชร์เรื่องราวชีวิตและความฝันของเขากับเธอ ทำให้เธอรู้ว่าเขามีความน่ารัก อารมณ์ขัน และใส่ใจรายละเอียดอยู่ภายใน เธอดีใจมากที่สามารถละลายกำแพงน้ำแข็งในหัวใจของเขาได้ทีละน้อย แม้ไม่ได้สนิทกันอย่างรวดเร็วทันใจ แต่เธอรู้สึกประทับใจในตัวเขาขึ้นในทุกวัน แต่ก็สามารถแสดงออกได้เพียงในรูปแบบความสัมพันธ์แบบ พี่รักน้อง อาจเป็นเพราะเธอกับเขาที่มีช่วงวัยห่างกันถึง 10 ปี และเธอที่มีบาดแผลในใจมาจากการสูญเสียคนรักอย่าง 'Nalin Jojo' (นลิน โจโจ้) และ 'Jeffrey Young' (เจฟฟรี่ย์ ยัง) เธอจึงเว้นระยะห่างจากเขาเพราะไม่อยากให้เรื่องไม่พึงประสงค์ (ที่อาจรู้กันว่าเมื่อลองเธอมีความสัมพันธ์ใกล้ชิดในรูปแบบโรแมนติกกับใคร เขาคนนั้นจะกลับไปเป็นส่วนหนึ่งของผืนแผ่นดินในเวลาอันใกล้ทุกราย) ที่จะเกิดขึ้นกับเขาที่เป็นคนดีมีความรู้และเป็นที่ต้องการของประชาชนคนหนึ่ง

เธอที่ไม่รู้เลยว่าเขามีความรู้สึกกับเธอเช่นไร ใช้เวลาด้วยกันผ่านวัน ผ่านคืนไปเรื่อยโดยที่ยังรักษาระยะห่างไว้อย่างคงที่ ในวันหนึ่งเขาได้พาเธอไปที่ 'Humane Labs and Research' (ฮิวเมน แล็บส์ แอนด์ รีเซิร์ช) สถานวิจัยสุดลึกลับที่ตั้งอยู่อย่างโดดเดี่ยวบนเทือกเขา San Chianski Mountain Range, Blaine County ที่ซึ่งเป็นปริศนาที่คาใจของชาวเมืองอยู่ตลอดเวลา ว่าวัตถุประสงค์การคงอยู่ของสถานที่แห่งนั้นมีไว้เพื่ออะไร โดยมีสมาชิกร่วมเดินทางอีก 2 คน นั่นก็คือ 'Sean St.Matthew' (ชอน เซนต์แมทธิว) แพทย์หนุ่มผู้นั่งเก้าอี้บริหารสูงสุดแห่ง 'Pilbox Medical Center' และ 'Monica Page' (โมนิก้า เพจ) เจ้าหน้าที่ระดับสูงสังกัดส่วนงาน LSPD ตำรวจสาวนักรักที่สุดท้ายจะได้กลายเป็นว่าที่คุณแม่ลูก 3 และเป็นผู้ที่อาจมีส่วนเกี่ยวพับกับคดีการเสียชีวิตอย่างเป็นปริศนาของแพทย์หนุ่ม 'Alex Park' (อเล็กซ์ ปาร์ค) พวกเขาทั้ง 4 เดินทางไปที่สถานวิจัยลับอย่างมีนัยยะ จนท้ายที่สุดเธอก็ได้รับรู้ว่า เธอกำลังจะเป็นส่วนหนึ่งในสักขีพยานที่รับรู้เรื่องราวของโปรเจกต์การทดลองปลูกถ่ายโคลนนิ่งเนื้อเยื่อในมนุษย์ โดยมีร่างต้นแบบคือ โมนิก้า เพจ ตำรวจสาวนั่นเอง

เธอรู้สึกแปลกใจและสนใจเป็นอย่างมากกับเรื่องราวตรงหน้า และได้จดบันทึก+เก็บฟุตเทจการทดลองทุกขั้นตอนไว้อย่างลับๆ ตามนิสัยกระหายใคร่รู้ในทุกๆเรื่องราวของเธอ ในท้ายที่สุดเมื่อการทดลองสิ้นสุดลง พวกเขาทั้ง 3 คน ฟรายเดย์ ไบรอัน ชอน ก็ได้ร่วมกันสร้างและให้กำเนิดหลานสาวทูนหัวอย่าง 'Estrella Page' (เอสเทรย่า เพจ) ขึ้นมา สร้างความปิติยินดีให้แก่เบลล่า และ 'Molka Page' (มอลก้า เพจ) คุณย่าแท้ๆของโมนิก้า ผู้ผ่านประสบการณ์ในชีวิตมาอย่างโชกโชน กับ Passive Skill การฉอเลาะจีบหนุ่ม ที่ครั้งหนึ่งเคยได้ออกตัวแรงรุกจีบลุง 'Feta cheese' (เฟต้า ชีส) ในงานแต่งของ 'Osis Wilson' (โอซิส วิลสัน) และ 'Soul Wayne' (โซล เวย์น) แต่แห้วไป แต่ถึงกระนั้นด้วยฝีปากอันเผ็ดร้อนที่ไม่มีวันแพ้ใครของคุณย่านี่เองกระมัง ที่ทำให้เธอเป็นผู้มั่งคั่ง ร่ำรวย และได้เป็นเศรษฐีนีผู้ครอบครองคฤหาสน์หรูราคาแพงระยับในย่านไมอามี่ แห่งรัฐฟลอริด้า

ซึ่งในวันที่เอสเทรย่าลืมตาตื่นขึ้นมาดูโลกนั้นเธอได้พบหน้าของ 'ลุงไบรอัน' และ 'ป้าฟรายเดย์' เป็นคนกลุ่มแรก ทำให้เด็กน้อยมีความผูกพันธ์และรักในตัวของลุงและป้าทั้งสอง จนติดหนึบเป็นเงาตามตัวและคอยพูดจาฉอเลาะ ถามไถ่ลุงป้าถึงเรื่องราวต่างๆ อย่างน่าเอ็นดูตามประสาเด็ก แม้ลุงไบรอันที่ใครๆก็ต่างรู้กันว่าพยายามมีนิสัยรักสันโดษ และอารมณ์ขึ้นลงเอาแน่เอานอนไม่ได้ก็ไม่อาจสลัดหลานสาวสุดที่รักให้หลุดไปได้ (555555555) ซึ่งฟรายเดย์เองนั้นก็ได้พยายามปลอบใจให้เขายอมรับสภาพการเป็นลุงทูนหัว และให้หัดเริ่มมีน้ำใจไมตรีกับหลานบุญธรรมของเขาได้เสียที

วันเวลาผ่านไปอย่างราบเรียบ เขาและเธอที่ความสัมพันธ์ไม่คืบหน้าแต่อย่างใดก็ได้มีโอกาสใช้เวลาร่วมกันที่ 'Salieri's Bar' และเทียวไป-กลับ บ้านพักสุดหรูสไตล์ High-end ย่าน 'Nikola Place' ติดกับทางด่วนถนน 'Del Perro Freeway' ของพี่สาวเขา 'Bella Donna (เบลล่า ดอนน่า) และบอสใหญ่แห่งกลุ่ม 'Salvatore' (ซัลวาทอเร่) 'Sebastian De Savage (เซบาสเตียน เดอ ซาเวจ) แต่หลังจากนั้นไม่นานเธอและเขาก็ได้ห่างกันไปตามเวลาเพราะเธอมักจะไปใช้เวลาร่วมกับเบลล่า ที่ในเวลานั้นมีโปรเจกต์ที่จะจัดทำรายการเรียลิตี้ทีวีหาคู่อย่าง 'Ship me if you can อดีตก็แค่นั้น ปัจจุบันก็แค่เธอ' ร่วมกัน

และเขาที่ในเวลานั้นก็ง่วนอยู่กับการทำงานเพื่อช่วยเหลือประชาชน และมีความตั้งใจที่จะโยกย้ายตนเองไปรับตำหน่งในหน่วยงาน 'Los Santos Fire Department' (ส่วนงานป้องกันอัคคีภัยและบรรเทาสาธารณภัยแห่งลอสซานโตส) ตามเจตนารมย์ของเขา ที่ตั้งใจว่าจะลงสนามทำเพื่อประชาชนอย่างแท้จริงโดยที่ไม่ต้องรอรักษาผู้บาดเจ็บจากภัยจากธารณภัย แต่เป็นการมุ่งเน้นการทำงานแบบเชิงรุกให้สามารถเข้าถึงตัวผู้บาดเจ็บได้อย่างรวดเร็วและทันท่วงทีเพื่อเพิ่มโอกาสการรอดชีวิตของผู้บาดเจ็บ และยกระดับหน่วยงาน LSFD ให้ทัดเทียมกับหน่วยงานอื่นๆในนครลอส ซานโตส

สุดท้ายความสัมพันธ์ของเธอและเขาก็มาถึงจุดจบ อย่างที่เธอไม่เคยคาดคิดไว้ ในช่วงบ่ายวันหนึ่งเธอและเขามีปากเสียงกันอย่างรุนแรงที่บริเวณหน้าคอนโดมิเนียมที่พักอาศัยสำหรับประชาชนรากหญ้าในย่าน 'Morningwood Boulevard' ด้วยสาเหตุจากเธอได้รับแจ้งข่าวสารจากวงในว่ามีการก่ออุกฉกรรจ์ยิงกันหน้าคอนโดมิเนียม และผู้ก่อเหตุได้หลบหนีไปอย่างรวดเร็ว ทิ้งไว้เพียงผู้บาดเจ็บ 2 รายที่ในขณะนั้นนอนหมดสติหายใจรวยริน ประกอบกับในช่วงเวลานั้นเป็นช่วงเวลาที่ไบรอันได้ย้ายไปยังสังกัด LSFD เรียบร้อยแล้วและเข้าเวรอยู่พอดี เขาจึงได้รุดมายังที่เกิดเหตุเพื่อปฐมพยาบาลและดำเนินการนำผู้บาดเจ็บส่งโรงพยาบาลที่ใกล้ที่สุด

เธอที่ก็ตามเข้าไปทำข่าวตามหน้าที่ถูกเขาต่อว่าอย่างรุนแรง ถึงพฤติกรรมและวิสัยทัศน์ในการนำเสนอข่าว *"คุณรู้ไหมผมคิดยังไงกับพวกนักข่าว พวกเขาหิวข่าวไม่เข้าเรื่อง น่ารำคาญและไร้ความเป็นมืออาชีพ "* นี่เป็นหนึ่งในคำพูดที่เขาใช้ในการส่อเสียดการทำงานของเธอที่พยายามจะเข้าถึงสถานที่เกิดเหตุและเก็บข้อมูล รูปถ่าย เพื่อนำไปนำเสนอข่าวให้แก่ประชาชนที่ต้องการสัญจรผ่านไป-มา ในบริเวณนั้นได้รับรู้และหลีกเลี่ยงเพื่อสวัสดิภาพและการจราจรที่ราบรื่น (ทั้งๆที่เธอได้ขออนุญาติเจ้าหน้าที่ตำรวจผู้เป็น Primary ของคดีนั้นอย่างโมนิก้า เพจ น้องสาวคนสนิทของเธอเรียบร้อยแล้ว และได้รับอนุญาติให้สามารถเข้าใกล้บริเวณสถานที่เกิดเหตุได้ เนื่องจากมีการเคลียร์พื้นที่เพื่ออำนวยความปลอดภัยให้ผู้สื่อข่าวแล้วเรียบร้อย)

ทำให้ในวันนั้นเธอมีความคิดที่จะฟ้องร้องต่อหน่วยงาน LSFD และลงข่าวรายงานถึงพฤติกรรมอันไม่เหมาะสมของผู้ซึ่งดำรงตำแหน่งเป็นกัปตันของสถานีอย่างเขาในช่วงเวลานั้นเลยทีเดียว และยังไม่วายถึง โมนิก้า เพจ ที่โดนลูกหลงจากคำพูดส่อเสียดของเขาไปด้วยอีกคน และได้ร่วมวงโต้เถียงกันอย่างรุนแรงและดุเดือด จนในท้ายที่สุดเขาก็เป็นฝ่ายยอมแพ้และเดินทางกลับสถานีดับเพลิงของตนเองไป สร้างความงุนงงถึงพฤติกรรมที่เปลี่ยนไปดั่งผีเข้า จากหน้ามือเป็นหลังเท้าของเขา ให้แก่ทั้งโมนิก้า และฟรายเดย์เป็นอย่างมาก

และในเช้าวันหนึ่งฟรายเดย์ก็ได้รับแจ้งข่าวร้ายจากน้องชายคนสนิท 'Sean St.Matthew' (ชอน เซนต์แมทธิว) ว่าไบรอันนั้นประสบอุบัติเหตุจากรถยนต์ส่วนตัวเสียหลักพุ่งชนกับแบบริเออร์ข้างทาง และมีอาการโคม่าอย่างร้ายแรง อวัยวะภายในล้มเหลวหลายจุดจนทำให้เขาต้องกลายเป็นเจ้าชายนิทราไม่สามารถลืมตาตื่นขึ้นมาเห็นแสงตะวันได้อีก สร้างความงุนงงและตกใจให้เธอเป็นอย่างมากว่าจะเกิดการณ์เช่นนี้คนที่รอบคอบ และระมัดระวังเช่นเขาได้อย่างไร

และหลังจากนั้นไม่นานเธอก็ได้รับทราบถึงข่าวร้ายสามารถคาดเดาได้อยู่แล้วว่า หลังจากที่ทางตระกูลดอนน่าได้ตัดสินใจส่งตัวเขาเพื่อไปรักษาต่อที่ไมอามี่ รัฐฟลอริด้า ที่ซึ่งคนในครอบครัวได้พิจารณา และพูดคุยกันถึงเรื่องที่เกิดขึ้นแล้ว และลงมติกันว่าจะถอดเครื่องช่วยหายใจเพื่อปลดปล่อยให้เขาพ้นจากความทรมานเสียที สิ้นสุดตำนานกัปตันที่เต็มไปด้วยปณิธานอันแรงกล้า ผู้ซึ่งขยันทำงานและทุ่มเทอุทิศกำลังและเวลาเพื่อประชาชนอย่างแท้จริงไปคนหนึ่ง

หลังจากความสูญเสีย ฟรายเดย์รู้สึกปลงตก และหวนระลึกถึงวันเวลาดีๆที่มีร่วมกับกับเขาเสมอ และยังหยิบรูปถ่ายที่เขาได้เคยถ่ายให้เธอเมื่อครั้งที่ เธอ เบลล่า และ 'Valerio D Esnola' (วาเลริโอ้ ดี เอสโนล่า) พี่สาวของอดีตเถ้าแก่ผู้ล่วงลับ 'Valenxia D Esnola' (วาเลนเซีย ดี เอสโนล่า) แห่งบาร์เปลื้องผ้า วนิลายูนิคอร์นที่เธอเคยไปร่วมงานด้วยกันอยู่ช่วงระยะเวลาหนึ่งได้เดินทางไปถ่ายชุดเซ็ทพรีเว็ดดิ้ง ณ สวนสาธารณะย่าน 'Mirror Park' ด้วยกัน เพื่อนำไปลงนิตยาสารบันเทิงของเบลล่า เธอยิ้มให้กับรูปถ่ายใบนั้นและให้อภัยเขาถึงเรื่องหมางใจที่มีต่อกัน และสวดภาวนาให้ดวงวิญญาณของเขาได้พบความรักที่แท้จริงและความสงบภายในจิตใจ และเฝ้ารอวันที่จะได้พบกันอีกครั้ง...

**'Antonio Ramirez' (อันโตนิโอ รามิเรซ)** หนุ่มหล่อมาดเซอร์ชาวอิตาลี่ เขานั้นเต็มไปด้วยสเน่ห์อย่างหาตัวจับยาก ไม่ว่าจะเป็นในแง่ของความเป็นสุภาพบุรุษนักรัก เจ้านายที่ดี และผู้มีความรู้ความเชี่ยวชาญในหลายๆศาสตร์ เธอและเขาพบกันครั้งแรกในช่วงเดือน เมษายน 2022 ณ บริเวณชายหาด 'Del Perro Beach' โดยที่เธอนั้นได้ติดตามลูกน้องประจำอู่ซ่อมรถของเขาอย่าง 'Ashita Daitsuki' (อชิตะ ไดสุกิ) หรือ 'มูเตลู' ที่ใครๆเขาเรียกกัน ไปยังชายหาดเพื่อไปพักผ่อนหย่อนใจ และใช้เวลาว่างสแกนหาวัตถุที่อาจมีมูลค่าเพื่อหารายได้เสริมให้เธอที่ในเวลานั้น การเงินฝืดเคืองเป็นอย่างมากเพราะพึ่งเริ่มงานนักข่าวได้ไม่เท่าไรและในช่วงเวลานั้น บก.เป๊ป บรรณาธิการประจำสำนักข่าวไวน์วูด นิวส์ ก็ยังปล่อยปะละเลยเธอและ 'Bao-yow Yodthong' (บ่าวยาว ยอดทอง) จนไม่ได้สนใจใยดีจะให้ผลตอบแทนที่สมเหตุสมผลพอที่เลี้ยงชีพได้แก่พวกเขา

เธอและเขาพบกันและพูดคุยกันถึงเรื่องที่สนใจ ไม่ว่าจะเป็นเรื่อง Muscle Car และเครื่องยนต์กลไก เธอได้ขอคำแนะนำเขาในเรื่องการหารายได้เสริมจากการหาชิ้นส่วนอุปกรณ์ที่ฝังตัวอยู่ใต้ผืนทราย เพื่อนำไปแลกกับชายที่รับซื้อสินค้าเหล่านั้น ที่ประจำการอยู่อย่างลึกลับบนเรือเฟอร์รี่กลางทะเล และเธอกับเขาได้มีโอกาสพูดคุยแลกเปลี่ยนทัศนะกันถึงเรื่องราวของกลุ่ม 'Vertex' (เวอร์เท็กซ์) ที่ในเวลานั้นก่อความวุ่นวาย ระรานประชาชนในเมืองไปทั่ว ด้วยการทำสัญลักษณ์ตามสถานที่ และเก็บค่าคุ้มครองเมื่อใครเข้าไปเฉียดกรายบริเวณพื้นที่ของพวกเขา โดยอันโตนิโอนั้นมีความเห็นว่าการกระทำของกลุ่มเวอร์เท็กซ์นั้นเป็นการกระทำที่ยอมรับไม่ได้ และเขายังได้บอกอีกว่าเขาก็เป็นอีกบุคคลหนึ่งซึ่งได้รับผลกระทบจากการระรานผู้คนไปทั่วของแก๊งค์เวอร์เท็กซ์ และเมื่อแจ้งตำรวจเพื่อจะเอาเรื่อง ก็กลับลงเอยอีหรอบเดิมว่าหลักฐานไม่เพียงพอ ไม่สามารถติดตามเอาผิดผู้กระทำผิดได้ไม่ว่าทางใด

เมื่อทัศนคติเป็นไปในทางเดียวกัน การสนทนาจึงไหลลื่น เธอไปพบเขาบ่อยมากขึ้นที่อู่ซ่อมรถของเขา และได้ช่วยโปรโมทกิจการให้ประชาชนในเมืองรับรู้ว่ามีอู่ที่บริการทุกระดับ ประทับใจ ในราคาสมเหตุสมผลแบบแบบอู่ของเขาอยู่ ในทุกๆเย็นหลังเลิกงาน เธอจะแวะไปหาเขาที่อู่และนั่งพูดคุยกันอยู่บ่อยครั้งโดยมี 'มูเตลู' เด็กหนุ่มผู้ซึ่งเป็นลูกหม้อที่เขารักและเอ็นดูเปรียบเสมือนลูกชายของตนเองอยู่ด้วยทุกครั้ง ความสัมพันธ์ของเขาและเธอพัฒนาขึ้นอย่างเรียบง่ายและช้าๆ ในบางครั้งและเธอกับมูก็ได้ออกไปขับรถเล่น นั่งกินลมชมวิว และหาข่าวเพื่อนำมาลงสกู๊ปพิเศษของเธออยู่เป็นกิจวัตร มีครั้งหนึ่งมูได้พาเธอขับรถติดตามเหล่าตำรวจ เพื่อตรวจสอบการทำงานว่าพวกเขาทำงานอย่างถูกต้องและเป็นธรรมหรือไม่ เพราะในเวลานั้นฟรายเดย์ได้รับคำบอกเล่าจากคนวงในมาว่าพวกตำรวจใช้ความรุนแรงกับประชาชน แต่ทว่าทำเกินกว่าเหตุไปมาก เมื่อเธอนั่งรถติดตามไปตรวจสอบก็พบว่าเป็นความจริง

ในเวลานั้นเธอเห็นสมาชิกคนหนึ่งของกลุ่ม 'Norteños' (นอร์ตีนอส) ร้องครวญครางด้วยความเจ็บปวดจากการถูกเข้าชาร์จจับกุมแถวย่านที่พักอาศัยของคนมีอันจะกินย่าน 'Baytree Canyon Road' นั่นทำให้เธอที่เห็นการกระทำนั้นกับตารู้สึกเห็นด้วยในคำกล่าวหาของชาวบ้านมากขึ้น และนอกจากติดตามการทำงานของตำรวจแล้ว มูยังพาเธอติดตามเหล่ากลุ่มก้อนในเมืองว่ากลุ่มไหนมีฮู้ดแก๊งค์อยู่บริเวณใด จนทำให้ 'Nalin Jojo (นลิน โจโจ้) แห่งแก๊งค์เวอร์เท็กซ์สังเกตุถึงความผิดปกติและกราดยิงอัดรถยนต์ส่วนตัวของมูด้วยปืนพก Pistol Mark II อย่างทันควัน ทำให้เธอและเขาต้องหลบหนีหัวซุกหัวซุนไปยังโรงพยาบาล ผ่านพ้นเหตุการณ์เฉียดตายมาด้วยกันอย่างหวุดหวิด

แต่แล้วในวันหนึ่ง อันโตนิโอ ก็ได้เดินมาแจ้งข่าวกับเธอว่าตนเองจะเดินทางกลับไปอิตาลีเพื่อพบครอบครัวสักระยะหนึ่งและจะกลับมา และได้พาเธอไปซื้อของขวัญแทนใจซึ่งก็คือรถยนต์ SUV 4 ที่นั่งสีดำ (เป็นรถคันแรก และคันเดียวที่เธอมีมาจวบจนปัจจุบัน) นั่นทำให้งุนงงปนเกรงใจและได้พยายามปฏิเสธไป แต่เขายืนกรานที่จะให้เธอรับไปให้ได้ จนสุดท้ายเธอต้องรับมาอย่างเสียมิได้ พร้อมกับคำถามในใจว่าทำไมเขาถึงต้องซื้อของราคาแพงเช่นนั้นให้ตนเอง หลังจากนั้นเขาจึงเดินทางกลับอิตาลีทิ้งไว้เพียงคำสัญญากับเธอและมูว่าจะกลับมาพบกันอีกไม่นาน วันเวลาผ่านไปเนิ่นนานไม่เป็นดังคำที่เขาสัญญากับเธอ เขาหายไปนานเหลือเกินจนเธอแทบลืมใบหน้าและน้ำเสียงนุ่มทุ้มของเขาไปแล้ว

อู่ของเขาที่ร้างเจ้าของลงได้ถูก Take over ต่อโดยนลิน และลูกหม้อของเขาอย่างมูก็หมดที่พึ่งพา เพราะในช่วงระยะหลังมานี้เขาถูกปองร้ายโดยกลุ่มอาชญากรไม่ทราบชื่ออยู่เนืองๆ จนหาที่พักเป็นหลักเป็นแหล่งแทบไม่ได้ ซึ่งตามปกติแล้วเขาจะมีอันโตนิโอ เจ้านายที่เปรียบเสมือนพ่อของเขาคุ้มครองอยู่เสมอ เมื่อเป็นเช่นนั้นมูจึงเริ่มหันมาสนิทกับฟรายเดย์ ที่ในเวลานั้นได้รับคำเสนอให้เข้าไปดูแลธุรกิจของกลุ่ม 'Catel' (คาเทล) แล้วเป็นอันเรียบร้อย มูได้มาสมัครเป็นบาร์เทนเดอร์ภายในร้าน และให้บริการลูกค้าอย่างขยันขันแข็ง

จนตอนหลังก็เกิดเป็นเหตุการณ์โศกนาฏกรรมที่เธอไม่คิดฝันว่าจะเกิดขึ้น เมื่อบอสใหญ่ของเธอ 'Delmar El-Capone' (เดลมาร์ เอล-คาโปน) ได้รับรู้ถึงสถานะของมูว่า เด็กหนุ่มนั้นมีความตั้งใจที่จะลาออกจากการทำงานในร้านเพื่อไปสมัครเป็นผู้พิทักษ์สันติราษฎ์ (อันที่จริงได้รับการคัดเลือกเข้าโรงเรียนตำรวจแล้วด้วย) ทำให้เขาสั่งลงดาบมูทันทีในข้อหาสปายเป็นภัยต่อความมั่นคงของธุรกิจ ฟรายเดย์ที่เป็นคนพามูเข้ามาในวงการนี้รู้สึกลำบากใจอย่างที่สุด และสุดท้ายเธอก็ได้รับประกาศิตที่เปรียบเหมือนสายฟ้าฟาดลงกลางใจของเธอจากบอสว่าให้เธอลงมือกำจัดเขาไปให้พ้นทาง และอย่าให้มีใครก็ตามได้รับรู้เรื่องนี้

เธอที่นั่งคิดนอนคิดถึงเรื่องที่จะต้องสะสางอย่างว้าวุ่นใจจึงได้ไปขอคำปรึกษากับสมาชิกวุฒิสภาในเวลานั้นอย่าง 'Dalton Byrnes' (ดัลตัน เบิร์นส์) และ 'Mark Anthony' (มาร์ค แอนโทนี่) โฆษกของพรรคเดโมแครตในเวลานั้น ที่ซึ่งพวกเขากำลังลงหาเสียงเพื่อให้ชนะการเลือกตั้งเป็นนายกเทศมนตรีประจำนครลอส ซานโตสอย่างจริงจัง

พวกเขาที่ได้สืบทราบข้อมูลมาว่าทางฝั่งของคาเทล สามารถเป็นฐานเสียงเพื่อทำให้เขาบรรลุจุดมุ่งหมายได้ และคาเทลเองก็พึงพอใจกับข้อแลกเปลี่ยนที่ทางเดโมแครตเองเสนอให้ ก็ได้ร่วมมือกันอย่างเป็นทางการ ในแรกเริ่มนั้นฟรายเดย์ปรึกษากับ มาร์ค แอนโทนี่ ว่าเขาควรจะทำอย่างไรกับนักเรียนตำรวจหนุ่มวัยเยาว์คนนี้ดี เขาจึงให้คำปรึกษาว่าต้องกระทำการอย่างเงียบเชียบและรัดกุมที่สุดโดยทีมงานมืออาชีพ เธอที่หมดหนทางจะไปเพราะมาถึงจุดที่เรียกได้ว่าขึ้นหลังเสือมาแล้ว และลงไม่ได้ จึงตัดสินใจทำสิ่งที่เห็นแก่ตัวและเป็นสิ่งจะกลายที่ผิดบาปในใจของเธอไปตลอดกาล

ในบ่ายวันหนึ่งเธอโทรนัดมู 'Ashita Daitsuki' (อชิตะ ไดสุกิ) น้องชายที่เธอรักเพื่อแจ้งข่าวว่าให้มาเซ็นเอกสารลาาออกจากการเป็นพนักงานร้านอย่างเป็นทางการ และเธอจะเลี้ยงส่งเขาเข้ากรมตำรวจในตอนเย็นด้วยการพาไปล่องเรือและกินอาหารทะเลด้วยกัน เขาที่ตามปกติแล้วไม่มีทางที่จะไว้ใจใครง่ายๆ เนื่องจากเขานั้นก็เป็นเด็กหนุ่มที่ผ่านประสบการณ์ชีวิตมาพอสมควร การมีชีวิตอยู่ของเขาเป็นหลักฐานที่แสดงถึงความฉลาดเฉลียวของเขาที่แม้ขาดที่พึ่งพาอย่างอันโตนิโอ ก็ยังสามารถเอาตัวรอดผ่านพ้นมาได้

แต่คงไม่ใช่สำหรับเย็นวันนั้น เขาตกปากรับคำเธออย่างง่ายดายด้วยความไว้ใจและดีใจที่จะได้กินอาหารอร่อยๆ จนถึงกับใส่สูทสีน้ำตาลตัวเก่งที่เธอไม่เคยแม้แต่จะเห็นเขาใส่ไม่ว่าจะเวลาใด และออกเดินทางมารับเธอที่ร้านกาแล็คซี่ไนท์คลับ จากนั้นจึงได้เดินทางไปยังสถานที่นัดหมายเพื่อล่องเรือกับเธอและบอสเดลมาร์ โดยที่เขาไม่ได้สังหรณ์ใจเลยว่าวันนี้จะเป็นวันสุดท้ายในชีวิตของเขา

เมื่อถึงเวลานัดหมาย 'Mark Anthony' นั้นขอผ่านไม่ติดตามไปล่องเรือด้วย เนื่องจากกังวลในเรื่องของภาพลักษณ์ของตนและอาสาจะคอยดูต้นทางให้เอง ปล่อยให้สมาชิกวุฒิสภาเบิร์นส์ ฟรายเดย์ บอสใหญ่เดลมาร์ และมู ขึ้นเรือไปด้วยกันเพียงเท่านั้น ระหว่างที่ล่องเรือพวกเขาพูดคุยกันถึงความฝันและอนาคตของมูอย่างเลือดเย็น เด็กหนุ่มตอบกลับและบอกเล่าทุกคำถามด้วยแววตาเป็นประกาย เพราะประทับใจในบรรยากาศกลางทะเลในยามค่ำคืนหรืออาหารที่อยู่บนเรืออร่อยถูกปากก็ไม่ทราบได้ จนเมื่อล่องเรือกันไปได้ระยะทางไกลพอสมควรจากชายหาด ฟรายเดย์ที่ในเวลานั้นตื่นตระหนกและหวาดกลัวได้ถามคำถามหนึ่งกับมูอย่างมีนัยยะ *"เธอว่าท้องฟ้าคืนนี้เป็นยังไง เคยอยากรู้บ้างไหมว่าบนนั้นสวยหรือเปล่า"* จากนั้นเสียงเครื่องยนต์ใต้ท้องเรือก็ได้ดับลง

มูที่มัวแต่เงยหน้ามองดวงดาวที่แต่งแต้มอยู่บนผืนฟ้ายามราตรีนั้น จู่ๆก็ร้องโอดโอยขึ้นมาอย่างน่าสงสาร กระสุนนัดแรกเจาะฝังเขาไปที่ช่องท้องของเขา และตามมาด้วยอีก 4 นัดติดๆ ด้วยฝีมือของท่านสมาชิกวุฒิสภาเบิร์นส์ ใช่แล้ว...เขานั้นอาสาลงมือเองเพราะเธอเกิดความไม่แน่ใจและลังเล เนื่องจากไม่เคยลั่นไกปืนใส่ใครมาก่อน *"อย่าทำผมเลย ทำผมทำไม ผมไปทำอะไรให้พวกคุณ"* เสียงร้องขอชีวิตของมูดังก้องไปทั่วผืนน้ำ แต่ก็ไม่ดังเพียงพอที่จะเรียกเพื่อนตำรวจของเขาเพื่อมาช่วยได้ เขาทุรนทุรายจากพิษบาดแผลและพยายามที่จะสูดอากาศหายใจเข้าปอดเพื่อเอาชีวิตรอด จนฟรายเดย์ที่เห็นอย่างนั้นสะกดอารมณ์กลั้นน้ำตาไว้ไม่ไหว ควักปืน Pistol Mark II คู่ใจของเธอขึ้นมาเตรียมเหนี่ยวไกให้เขาพ้นจากความทรมาน ไวเท่าความคิด เบิร์นส์ที่ดูเหมือนจะอ่านความคิดและสายตาของเธอออกชิงเหนี่ยวไกอีก 6 นัดฝังลงบนร่างเด็กหนุ่ม จนในท้ายที่สุดเสียงร้องของเขาก็เงียบไป

ฟรายเดย์ในเวลานั้นสติแตกและทรุดตัวลงคร่ำครวญกับพื้นเรืออย่างหมดรูปและน่าสมเพช เอาแต่พูดว่า *"ฉันทำอะไรลงไป ฉันฆ่าน้องชายตัวเอง"* ซ้ำไปซ้ำมา จนคนบนเรือที่เห็นถึงสถานการณ์ไม่ดีรีบผลักร่างของเขาลงน้ำ หวังให้ห้วงนทีที่หนาวเย็นแห่งนี้ปกคลุมร่างของเขาไม่ให้โผล่พ้นน้ำไปฟ้องสายตาใครได้ จากนั้นจึงรีบมุ่งหน้ากลับเข้าฝั่งและตัดต่อกล้องวงจรปิดบริเวณนั้นไม่ให้บันทึกเหตุการณ์ของพวกเขาที่ลงเรือไปด้วยกันได้ และกลับไปใช้ชีวิตอย่างปกติสุขเหมือนไม่มีอะไรเกิดขึ้น

แต่เหมือนโชคชะตาเล่นตลก ร่างของเขานั้นลอยไปเกยฝั่งชายหาด 'Del Perro Beach' ที่ซึ่งเธอและมูชายพบกันครั้งแรกด้วยบรรยากาศที่อบอวลไปด้วยเสียงหัวเราะและรอยยิ้ม เหมือนดั่งต้องการประจานถึงการกระทำที่โหดเหี้ยมและต้องการทวงคืนความยุติธรรมให้แก่เจ้าของร่าง จนมีเจ้าหน้าที่สาธารณะสุขคนหนึ่งไปพบเข้า และนำร่างไร้วิญญาณนั้นส่งสำนักงานนิติวิทยาศาสตร์เพื่อสรุปหาสาเหตุการเสียชีวิตของนักเรียนตำรวจหนุ่ม

ในเวลานั้น 'Sean St.Matthew' (ชอน เซนต์แมทธิว) ที่ดูแลการชันสูตรได้ตรวจสอบพฤติการณ์ของผู้ตาย และหลักฐานแวดล้อม ทำให้ได้พบว่าเป็นร่างของ 'Ashita Daitsuki' เด็กหนุ่มที่กำลังมีความสัมพันธ์กุ๊กกิ๊กอยู่กับเขาพอดีก็รู้สึกอึ้งและตกใจ ปนประหลาดใจอย่างถึงที่สุดเมื่อพบว่าคนที่เขาชอบนั้นถูกยิงจนร่างพรุนถึง 11 นัด และเขาเองก็รู้มาว่าฟรายเดย์นั้น เป็นพี่สาวคนสนิทคนเดียวที่สามารถติดต่อได้ในเวลานี้ของเด็กหนุ่ม เขาจึงรีบต่อสายไปหาเธอทันที ฟรายเดย์ที่ได้รับสายจากผู้อำนวยการโรงพยาบาลก็แสร้งทำเป็นตกใจอย่างมาก และถามไถ่ข้อมูล จากนั้นได้รีบรุดไปยังโรงพยาบาลทันที เพื่อไปรับฟังถึงสาเหตุการเสียชีวิตและเรื่องการดำเนินพิธีกรรมทางศาสนาต่อไป หากการชันสูตรและสืบสวนสิ้นสุด

ผลสรุปว่าแก๊งค์ล่องเรือนั้นรอด เดลมาร์ เบิร์นส์ และฟรายเดย์ ไม่แม้แต่จะถูกเรียกตัวไปสอบสวนและตกเป็นผู้ต้องสงสัยจากเจ้าหน้าที่ตำรวจแม้แต่น้อย อาจด้วยเพราะการเตรียมตัวอย่างดีและมืออาชีพของพวกเขา สร้างความหัวเสียให้กับ 'Joseph Handerson' (โจเซฟ แอนเดอร์สัน) เจ้าหน้าที่ระดับสูงในเวลานั้นเป็นที่สุดเนื่องจากการสูญเสียกำลังพลตำรวจไปอย่างน่าหดหู่ใจ หลังจากเหตุการณ์ในวันนั้นเธอก็กลายเป็นคนที่วิตกกังวลกับการจะคบค้าสมาคมกับใคร และพาใครเข้ามาในชีวิต เนื่องจากได้รับบทเรียนและความโหดร้ายจากการพาคนอื่นมาขึ้นหลังเสือด้วยกันและปราศจากซึ่งอำนาจในการปกป้องดูแลคนของตน จนต้องสังเวยชีวิตให้เสือร้ายในท้ายที่สุด

เวลาล่วงเลยผ่านไปอย่างเชื่องช้า เธอที่กำลังทำใจได้กับการสูญเสียและพยายามสวดอ้อนวอนขอให้น้องชายของเธอนั้นให้อภัยเธอต่อความผิดบาปที่ได้ทำลงไป ก็ได้วนกลับมาพบกับคนที่เปรียบเสมือนผู้มีพระคุณคนแรกของเธอ และเป็นเสมือนพ่อทูนหัวของมู เขานั่นเอง 'Antonio Ramirez' (อันโตนิโอ รามิเรซ) เขาบินกลับมาจากอิตาลีในช่วงเดือนกรกฏาคม 2022 และเดินทางมาใช้บริการ 'Pilbox Medical Center' และทำให้เธอที่กำลังเข้าใช้บริการอยู่พอดีได้พบกับเขาโดยบังเอิญ เขาทักทายเธอด้วยสีหน้าชื่นบานและถามไถ่ถึงสารทุกข์สุกดิบและความเป็นไปของเธอ

เธอที่ในตอนนั้นแทบจะหลงลืมเรื่องราวเกี่ยวกับเขาไปแล้วก็ทำตัวเฉยเมย ไม่ได้ให้ความสนใจเขาอย่างที่ควร และยังมัวแต่คุยเล่นหยอกล้ออยู่กับประชาชนคนอื่นๆที่มาใช้บริการโรงพยาบาล แต่อย่างไรก็ตามเธอก็สัมผัสได้ถึงอากัปกริยาท่าทีแปลกๆของเขา ที่ดูกระตือรือร้นอยากจะอยู่ใกล้ๆกัน เขาเดินวนไปมา และแอบยืนมองเธอพูดคุยกับผู้คนจากมุมห้องอยู่เป็นระยะเวลานับชั่วโมงได้ ด้วยสายตาที่สื่อความหมายอะไรบางอย่าง...

จากนั้นเมื่อสบโอกาส เขาจึงได้เข้ามาถามไถ่ถึง 'Ashita Daisuki' น้องรักของเธอด้วย ว่าตอนนี้ทำอะไรอยู่ที่ไหนกัน เนื่องจากก่อนที่เขาจะบินไปอิตาลีครั้งล่าสุด เขาได้ฝากฝังเด็กหนุ่มไว้กับเธอให้เธอช่วยดูแลชั่วคราว นั่นทำให้เธอรู้สึกกดดันอย่างถึงขีดสุดและจำใจบอกเล่าเรื่องราวการสูญเสียของมูให้เขาฟังในที่สุด (แต่ไม่ได้บอกว่าใครเป็นคนทำให้เสียชีวิต)

เมื่อเขาได้ฟังก็รู้สึกช็อค และหัวใจสลายป็นอย่างมาก ทำให้เธอที่ร้อนใจและอยากจะไถ่บาปได้เสนอขอเลี้ยงเครื่องดื่มเขาในคืนนั้น โดยได้เชิญชวนเขาไปที่ 'Galaxy Nightclub' สถานที่ในการดูแลของเธอเพื่อเธอจะเปิดใจพูดคุยกับเขาถึงเรื่องราวที่เกิดขึ้นและจะยอมรับสารภาพทุกๆอย่าง ขอเพียงแค่เขาสัญญาว่าจะไม่นำเรื่องราวนี้ไปบอกตำรวจ เพราะราคาที่เธอจะต้องจ่ายนั้นมันแลกมากับหลายๆสิ่ง ไม่ใช่จะมีแค่เธอที่สูญเสียแต่ยังกระทบไปถึงเรื่องงานของเธอที่ได้ไป Co-operate กับหลายๆคนในเมืองด้วย

เธอที่กึ่งลากกึ่งชวนเขาไปดื่มด่ำบรรยากาศของดนตรี EDM ที่ฟลอร์เต้นรำกลางร้าน ได้พบเข้ากับชายที่ชื่อว่า 'Jong Tae Hee' (จองแทฮี) หนุ่มเกาหลีสุดอันธพาลผู้มีนิสัยและคำพูดคำจาเหมือนก็อปนลินโจโจ้มาทุกกระเบียดนิ้ว เว้นแต่เพียงเสียงและหน้าตาเท่านั้นที่ต่างกัน ชายคนนั้นถือโอกาสลวนลามเธอในความมืดบนฟลอร์เต้นรำที่มีผู้คนเต้นกันแน่นขนัดและเสียงเพลง EDM ที่เปิดดังก้องหู เธอรู้สึกหงุดหงิดเป็นอย่างมากและมีความพยายามที่จะเชิญเขาออกไปจากร้าน แต่ไม่อยากทำเสียบรรยากาศจึงได้ลากตัวเขาไปคุยส่วนตัวที่มุมมืดและขอร้องให้เขาหยุดกระทำพฤติกรรมก่อกวนเช่นนั้น โดยที่ไม่รู้เลยว่ามีสายตาคู่หนึ่งที่สังเกตุการกระทำของเขาและเธออยู่ตลอดเวลา อันโตนิโอสุภาพบุรษเมืองสปาเก็ตตี้นั่นเอง ที่ใช้สายตาจ้องมองลินดุนฮีจนร่างแทบจะทะลุ จนจองแทฮีจับสังเกตุได้และเดินอาดเข้าไปหาเรื่องจนเกิดเป็นมีปากเสียงทะเลาะกันรุนแรงในฟลอร์เต้นรำนั้นเอง

เสียงเพลงที่ดังกระหึ่มก้องอยู่ในโสตประสาทของคนทั้งคู่นั้น เป็นฉนวนชั้นดีที่ก่อให้เกิดเพลิงโทสะแห่งความโกรธ เนื่องจากพวกเขาที่กำลังทะเลาะกันอย่างรุนแรงนั้นถูกเสียงเพลงดังกลบไปบ้างจนสื่อสารกันคลาดเคลื่อน อันโตนิโอได้ถามไถ่ถึงเจตนาว่าเขาต้องการอะไรจึงได้มาลวนลามคนของตนเช่นนี้ แต่ทางฝ่ายของ จองแทฮี ก็ตอบรับด้วยวาจายียวนกวนประสาทในทำนองว่าก็เขาชอบเธอ และจะทำให้มากกว่านี้อีก ใครจะทำไม? สิ้นสุดบทสนทนา อันโตนิโอก็เปิดฉากปล่อยหมัดลุ่นๆเสยเข้าที่ปลายคางของจองแทฮีเข้าอย่างจังในทันที

จองแทฮีที่ก็ตกใจและงุนงงกับอาการเห็นดาวก็ลุกขึ้นสู้และกระโจนเข้าหาอันโตนิโอทันทีด้วยแรงโทสะ ทั้งสองได้เข้าคลุกวงในตะลุมบอนกันอย่างชุลมุนจนคนในร้านต้องเข้าไปหิ้วปีกเพื่อแยกเขาทั้งสองคนออกจากกันและพาเข้ามุมเพื่อสงบสติอารมณ์ ฟรายเดย์ที่ในเวลานั้นพยายามยกตัวเหนือปัญหาก็แอบหนีไปนั่งซด 'The Godfather' เหล้ารัมที่แรงที่สุดในร้าน ระดับดื่มแล้วต้องเดินหัวทิ่มหัวตำอย่างเงียบเชียบ พลางครุ่นคิดว่าเรื่องที่เกิดขึ้นมันผิดแผนของเธอเสียจริง

เวลาผ่านไป 15 นาทีเธอที่เริ่มจะมึนเมาเพราะฤทธิ์แอลกอฮอลล์ก็พึ่งรู้สึกตัว และหันมองไปรอบตัว จากนั้นก็ได้พบว่าผู้คนในร้านที่ก่อนหน้านี้พากันเต้นสุดเหวี่ยงกันทั้งหน้าบาร์เครื่องดื่ม และฟลอร์เต้นรำพากันอันตธานหายไปหมด เธอเดินออกไปจากร้านด้วยความงุนงงและสงสัยด้วยหมายจะไปถามเด็กในร้านว่าเกิดอะไรขึ้น ก็ตกตะลึงพรึงเพริดเมื่อได้พบเข้ากับกลุ่มคนจำนวนมากที่กำลังมุงดูอะไรสักอย่างอยู่ รวมถึงเจ้าหน้าที่ตำรวจที่ได้ทำการปิดถนนบริเวณหน้าร้านไปแล้วเรียบร้อย และเจ้าหน้าที่แพทย์และผู้เป็น Candidate ลงสมัครเลือกตั้งชิงตำแหน่งนายกเทศมนตรีเขต Downtown Los Santos ของพรรค 'New Future' อย่าง 'Steve Murphy' (สตีฟ เมอร์ฟี่ย์) ที่ซึ่งยังเป็นน้องชายร่วมสายเลือดของ 'Bella Donna' (เบลล่า ดอนน่า) ที่ตอนนี้กำลังง่วงอยู่กับการค้นอุปกรณ์บางอย่างออกมาจากกล่องปฐมพยาบาลของเขา

ไวเท่าความคิดเธอรีบพุ่งตัวแหวกฝูงชนเข้าไปดูว่าเกิดเหตุการณ์อะไรขึ้นกับร้านของเธอ จนพบเข้ากับร่างๆหนึ่งที่นอนหายใจรรวยรินพร้อมกับพยายามส่งเสียงออกมาจากลำคอคล้ายจะพูดอะไรบางอย่าง เป็นเขานั่นเอง อันโตนิโอ รามิเรซ ที่ในเวลานี้เสื้อของเขาชุ่มไปด้วยเลือด ใบหน้าคมเข้มหล่อเหลาของเขาในตอนนี้ซีดเผือดไร้สีเลือด ดวงตาเลื่อนลอยเหมือนคนกำลังจะสิ้นใจ เธองุนงงกับเหตุการณ์ที่เกิดขึ้นเป็นอย่างมากและกรีดร้องเสียงหลงว่าทำไมเพื่อนของเธอถึงมาตกอยู่ในสภาพนี้ และตะโกนด่าจองแทฮีอย่างเกรี้ยวกราด อย่างมีเซ้นส์รู้ว่าเรื่องบ้าบอที่เกิดขึ้นนี้มันต้องเป็นฝีมือของเขาแน่

จนสุดท้ายก็ได้รับรู้เรื่องราวจากเจ้าหน้าที่ตำรวจว่า เรื่องทั้งหมดที่เกิดขึ้นเป็นฝีมือของหนุ่มอันธพาลชาวเอเชียจองแทฮีนั่นเองตามการคาดการณ์ของเธอ ที่ภายหลังจากคนในร้านช่วยกันจับเขาแยกออกจากกันแล้ว แต่ความบาดหมางของลูกผู้ชายยังไม่จบสิ้น พวกเขาเกิดทะเลาะและมีปากเสียงกันอย่างรุนแรงขึ้นมาต่อ และพากันกึ่งลากกึ่งจูงกันออกไปนอกร้าน จากนั้นทางฝ่ายจองแทฮี ที่ในตอนนั้นพกอาวุธปืน .19 มม.ไว้กับตัวได้เกิดบันดาลโทสะซัดลูกตะกั่วเข้าที่หน้าอกของผู้มีพระคุณของเธอเข้าอย่างจังถึง 3 นัด เป็นเหตุทำให้เกิดเป็นเสียงดังสนั่นเข้าไปถึงหูคนในร้าน และผู้คนก็เริ่มทยอยกันออกมามุงกันจนเป็นกลุ่มฝูงชนย่อยๆ

เธอที่ลนลานทำอะไรไม่ถูก และสร่างเมาขึ้นมาทันที ได้ร้องขอคุณหมอสตีฟเมอร์ฟี่ย์อย่างน่าสงสารว่าเธอยอมจ่ายเท่าไรก็ได้ขอเพียงช่วยชีวิตเขาไว้ได้ แต่เหมือนฟ้าจะไม่เข้าข้างเธอ ในเวลานั้นเครื่องมือที่อยู่ในชุดปฐมพยาบาลของเขานั้นไม่พร้อม และเขาที่อยู่ในช่วงเวลาเที่ยวเล่นหลังจากลงเวรก็แจ้งว่าในคืนนี้ไม่มีศัลยแพทย์อื่นใดอีกแล้วที่เข้าเวรอยู่ที่โรงพยาบาล มีเพียงแค่เขาคนเดียวเท่านั้น ซึ่งจากการประเมิณดูอาการของผู้บาดเจ็บแล้วพบว่าสาหัสมาก อาจต้องใช้ศัลยแพทย์ถึง 2 คนในการผ่าตัดเนื่องจากอวัยวะภายในของเขาเสียหายหลายจุดและสถานการณ์ในตอนนี้ก็ไม่สู้ดีเท่าไรนัก ในขณะที่พูดเขาก็ได้ทำการใช้ความพยายามห้ามเลือดและเตรียม 'Ambu-Bag' เครื่องช่วยหายใจแบบพกพา เพื่อที่จะอำนวยความสะดวกในการหายใจของคนเจ็บ และเตรียมที่จะนำตัวเขาขึ้นรถพยาบาลเพื่อไปต่อรองกับพญามัจจุราช

เขาที่เหมือนจะรู้ตัวว่าตนเองจะไม่สามารถรอดพ้นจากอาการบาดเจ็บนี้ไปได้ ได้ร้องเรียกหาเธอด้วยน้ำเสียงแห้งผาก ใบหน้าของบิดเบี้ยวจากความทรมานอย่างสาหัสของพิษบาดแผล เขาขอเธอตั้งใจฟังบางสิ่งที่เขาอยากจะบอกเธอให้ดี *"ฉันรักเธอ ฟรายเดย์ รักมาตลอด..."* เขาพยายามเค้นเสียงให้ออกมาจากลำคอ สิ้นประโยคนั้น ร่างของเขากระตุกเล็กน้อยและตามมาด้วยสัญญาณชีพที่ดับลง ทิ้งไว้เพียงความเงียบงันของผู้พบเห็นโดยรอบ นาทีนั้นทุกอย่างรอบตัวของเธอเงียบสงัดลง แม้เสียงไซเรนจากรถตำรวจที่ว่าดัง ก็ไม่สามารถทำให้เธอหลุดออกจากห้วงภวังค์นั้นได้

เธอที่กำลังรวบรวมความคิดนึกย้อนไปถึงคืนวันเก่าๆที่ลืมเลือนไปตามกาลเวลาแล้วว่าเหตุใดอันโตนิโอถึงได้ทำดีกับเธอ และมีท่าทีแปลกๆเมื่อเจอเธอที่อยู่ในโรงพยาบาลตอนบ่ายวันนี้ จนสุดท้ายก็ได้รู้ว่าเป็นเพราะเขานั้นได้เก็บซ่อนความรู้สึกรักและปรารถนาดีที่มีให้เธอไว้ตลอดเวลาที่ผ่านนั่นเอง

หมอสตีฟเมอร์ฟี่ย์ ที่ยามนี้อยู่ในท่วงท่าที่สงบนิ่งได้พูดกับเธอด้วยน้ำเสียงราบเรียบว่าผู้บาดเจ็บได้จากไปแล้วและส่ายศรีษะช้าๆ จากนั้นจึงเลื่อนฝ่ามือของเขาเพื่อลูบปิดเปลือกตาของอันโตนิโอ เธอที่ในตอนนี้ที่คลานกึ่งคุกเข่าอย่างสิ้นหวังอยู่บนพื้นข้างๆร่างของอันโตนิโอผู้มีพระคุณของเธอ เกิดเป็นน้ำตารื้นขึ้นมาอยู่ในดวงตา จนท้ายที่สุดก็ปล่อยมันพรั่งพรูออกมาอย่างห้ามไม่ได้ สิ่งที่เกิดขึ้นนั้นเป็นโศกนาฎกรรมที่เธอเป็นผู้ทำให้มันเกิดขึ้นอย่างนั้นหรือ...นั่นเป็นสิ่งที่ติดค้างอยู่ภายในใจของเธออยู่เสมอมา

## Trivia

* เธอรักสุขภาพและชอบกินผัก ผลไม้ หากเลือกได้เธอหลีกเลี่ยงที่จะไม่ทานอาหารแปรรูปเกือบทุกรูปแบบ
* เธอชอบเล่นกีฬาแนว Extreme เป็นชีวิตจิตใจ และเธอยังมีมุมหมกมุ่นแบบเด็กๆอย่างที่ไม่มีใครคาดถึง ก็คือ เธอรักที่จะไปสวนสนุกและได้เล่นเครื่องที่หวาดเสียวและผาดโผนพวกนั้นอยู่ตลอดเวลา เธอมักวางแผนไว้ตลอดเวลาว่าหากได้เดทกับใครก็จะพาเขาไปเดทด้วยกันที่สวนสนุกและแกล้งคู่เดทของเธอให้ฉ่ำปอดตามความปรารถนา
* ในบางทีเธอใช้เวลาว่างในการอ่านการ์ตูนญี่ปุ่นที่มีลายเส้นเก่าๆวนซ้ำไปมาอย่างไม่รู้เบื่อ โดยมีการ์ตูนเรื่องโปรดคือ 'ชั่วโมงเรียนพิศวง' และ 'คลังสยองขวัญลงหลุม ของ อิโต้ จุนจิ' เนื่องจากเธอชอบความรู้สึกและการดำเนินเนื้อเรื่องแบบตอนสั้นๆที่ให้กลิ่นอายของความเป็นยุคเก่า
* เธอรักในดนตรียุค 70's และ 80's
* เธอเป็นผู้ชนะประกวดร้องเพลงในการแข่งขัน Singing Contest ครั้งที่ 1 ที่จัดโดย 'Park Hyejin Strange' (ปาร์ค ฮเยจิน สเตร้นจ์)
* ในบางครั้ง เธออาจรับงานเอนเตอร์เทรนลูกค้าในระดับ 20+ อยู่ที่บาร์เปลื้องผ้าวนิลายูนิคอร์น เพียงแต่คุณต้องใช้ Keyword ทางรสนิยมให้ถูกต้องเพื่อที่ผู้ดูแลจะได้แจ้งเธอว่ามีลูกค้าที่รสนิยมตรงกันต้องการใช้ช่วงเวลาดีๆกับเธอ
* เธอรักและเอ็นดูบ่าวยาวเป็นที่สุด และชอบที่จะได้แกล้งเขาที่เป็นทั้งเพื่อนและน้องรักเป็นชีวิตจิตใจ หากไม่ได้ทำมันเธอจะรู้สึกเหมือนขาดอะไรบางอย่างไปในชีวิต
* เธอหมดความศรัทธาในระบบยุติธรรม เนื่องจากเหตุการณ์อันเลวร้ายในช่วงสงครามร้านไก่ทอด และมีแนวโน้มที่จะถูกใจในแนวคิดแบบ 'Vigilante'
* เธอชอบตั้งวงนั่งเล่นเกมส์ 'Truth or Dare' กับเพื่อนๆในแก๊งค์ร้าน 'Belmont' ในช่วงกลางดึก ถ้าโชคดี คุณอาจถูกเชิญเข้าไปเป็นแขกรับเชิญในวง
* เธอมีสัมผัสที่ 6 ที่ติดๆดับๆ ทำให้เธอมีความสามารถที่จะสื่อสารกับวิญญาณได้ในบางที (อ้างอิงจากที่เธอได้ยินและพบเจอนลินที่อยู่ในสภาพของวิญญาณอยู่ช่วงระยะเวลาหนึ่ง)
* เธอได้รับฉายาจากใครหลายๆคนว่า 'Black Widow' (สาวกินผัว) เนื่องจากเมื่อไรก็ตามที่เธอได้มีโอกาสคบหาดูใจกับใคร เขามักจะเสียชีวิตลงไปก่อน ทำให้ในระยะหลังเธอไม่ได้คิดจริงจังกับใครและทำตัวเจ้าสำราญไปเรื่อยเปื่อย เพราะเธอเองก็ไม่อยากสูญเสียใครไปอีก

## Quotes

* **"What doesn't kill you makes you stronger"** เป็นคำพูดของเธอที่พูดกับ 'Delmar El-Capone' (บอสคนใหม่ที่ถูกส่งมาแทนบอส Pedro Ramero ผู้ล่วงลับในเหตุการณ์เครื่องบินเล็กระเบิด) เมื่อถูกไถ่ถามถึงสภาพจิตใจของเธอ หลังจากต้องหักใจฆ่าน้องชายที่เธอรัก 'Ashita Daitsuki' (อาชิตะ ไดสุกิ) อดีตเจ้าหน้าที่ LSPD และน้องชายที่เธอรักมากคนหนึ่ง เพื่อการพิสูจน์ตัวตนในการถูกรับเข้าสังกัด Catel อีกครั้งหลังจากที่เธอทำให้เขาเกิดความสงสัยและเคลือบแคลงใจในความจงรักภักดีของเธอ เธอจึงแสดงออกให้เขาได้เห็นว่าเธอสามารถทำได้ทุกอย่างเพื่อกลุ่ม
* **"ผู้หญิงนี่น่ากลัวจังเลยนะคะ คุณนลิน"** เป็นคำพูดที่เธอพูดกับ 'Nalin Jojo' (นลิน โจโจ้) ก่อนที่เขาจะหมดสติจากพิษบาดแผลถูกยิง จากการที่เธอใช้กลอุบายลวงเขาเพื่อไปพบกับคุณ 'ลิน' อดีตผู้จัดการธนาคารสาวที่มีความสัมพันธ์อันไม่อาจล่วงรู้ได้กับนลิน เหตุการณ์ในวันนั้นคุณลินถูกเจ้าหน้าที่เข้าจับกุมและยอมรับสารภาพ ส่วนนลินนั้นไม่มีใครสนใจ เขาถูกส่งตัวไปเข้ารับการรักษาตัวที่ 'Pilbox Medical Center' เพียงลำพัง (จากเหตุการณ์ในตอนนั้น เธอรอดพ้นจากคดี และนลินได้ให้ฉายาที่แสดงถึงความสนิทสนมกับเธอว่า 'นังงูพิษ' เป็นครั้งแรก) อ้างอิงเหตุการณ์ : ผู้หญิงนี่น่ากลัวจังเลยนะคะ คุณนลิน - *Twitch*

## Gallery

* Slice of life
* Moments
ฟรายเดย์คอสเพลย์เป็นนางฟ้าวิคตอเรีย ซีเคร็ทส์ฟรายเดย์และเพื่อนกำลังเซิ้งในขณะที่ BM กำลังร้องเพลงหมอรำ ในตึกไตรแอดส์เรคคอร์ดสฟรายเดย์รับจ๊อบเสริมร้องเพลงที่ร้าน Galdin Quay (12/8/22)ฟรายเดย์ประกวดร้องเพลงได้รับรางวัลที่ 1 ในเพลง 'Right here waiting for you-Richards Max' (6/8/22)ฟรายเดย์กำลังซ้อมอัดเสียงในห้องอัด ที่ไตรแอดส์ เรคคอร์ดส ภายหลังที่ได้รับรางวัลชนะเลิศ

ครั้งแรกที่ด็อกและฟรายเดย์ได้ถ่ายรูปคู่ด้วยกัน (27/8/22)ครั้งแรกที่ด็อกและฟรายเดย์ได้ถ่ายรูปคู่ด้วยกันในสถานะของคนรัก (2/2/23)ฟรายเดย์และด็อกร่วมงานประมูลเด็กในวนิลายูนิคอร์นฟรายเดย์และด็อกที่ริมทะเลสาบกับเดลมาร์และเลอร์เบล (ที่ไม่มีในรูป)ฟรายเดย์และด็อกสมัยที่พบกันครั้งแรกในวนิลายูนิคอร์น (7/8/22)ฟรายเดย์และลินดุนฮี ขณะที่กำลังตบตีกันในร้านเสื้อผ้าฟรายเดย์และลินดุนฮี ขณะที่เขาลักพาตัวฟรายเดย์ขึ้นไปบนกระเช้าก่อสร้างที่สูงลิบใจกลางเมืองฟรายเดย์ได้รับดอกไม้จากเจ้าสาว ในงานแต่งงานของหมอวีนัส เวลส์ กับ จ่ารามอนด์ แมคเคนซีฟรายเดย์และเลอเบลร่วมกันไว้อาลัยเควิน ดีน ที่หลุมศพของเขาฟรายเดย์และด็อกบนดาดฟ้าของ Royal Ca$inoฟรายเดย์ทำหน้าที่เป็นพิธีกรให้กับงานแต่งของโมนิก้า และ โอคามิฟรายเดย์ เลอา โมนิก้า และฌอน รอคิวเล่นบีบีกันฟรายเดย์และด็อกแอบเข้าไปว่ายน้ำในสถานที่จัดงานของวานิลลา ยูนิคอร์น ที่ Paradise Club